Ffermdy Pen-y-Graig, gan gynnwys waliau cysylltiedig yr ardd\nGellir ei gyrraedd trwy ddilyn trac fferm preifat ar ochr orllewinol yr A525, tua 2.8 cilometr i'r de de-orllewin o Llanfair Dyffryn Clwyd.\nAmaethyddiaeth a Chynhaliaeth\nMae darnau o drawstiau nenfforch sydd yn waliau'r tŷ yn cynrychioli tŷ cynharach o'r cyfnod canoloesol diweddar. Cafodd ei ailadeiladu, a'i adeiladu'n uwch gan ddefnyddio cerrig yn yr ail ganrif ar bymtheg, gyda simnai wedi'i mewnosod. Ychwanegwyd adain gefn ddechrau'r bedwaredd ganrif ar bymtheg, a ddangosir ar Fap Degwm 1839 Llanfair Dyffryn Clwyd, ac yna ychwanegwyd adain llaethdy a phenty golchdy yn ail hanner y bedwaredd ganrif ar bymtheg. Dangosir yr ychwanegiadau hyn ar fap OS 1880, sydd hefyd yn dangos chwarel yn union i'r de o'r fferm, sef ffynhonnell y cerrig adeiladu mae'n debyg.\nFfermdy wedi'i adeiladu o galchfaen rwbel o dan do llechi serth wedi'i adnewyddu, gyda simnai carreg rywiog uchel i'r dde o'r canol, a simnai plastr garw ar y chwith a simnai carreg rywiog ym mhen pellaf y brif adain gefn. Mae'n cynnwys prif res gyda phentai yn erbyn y talcenni, a dwy adain gefn, y brif adain gynharach ar ochr chwith (gorllewinol), ac adain ddiweddarach y llaethdy ar yr ochr dde (dwyreiniol). Ac eithrio'r tu blaen, mae'r ffenestri wedi'u disodli gan mwyaf gan ffenestri adeiniog modern yn yr agoriadau gwreiddiol, sydd naill ai o dan y bondo neu o dan linteli pren. Mae gan y tu blaen deheuol 4-ffenestr o'r ugeinfed ganrif gyda brics gwyn o'u cwmpas o dan dalcenni'r llawr uchaf, gyda ffenestri adeiniog pren newydd sydd â 2 a 3 cwarel. Mae'r fynedfa, i'r dde o'r canol, mewn cyntedd brics o'r un dyddiad â'r ffenestri, gyda drws modern. Wedi'i osod yn bellach yn ôl yn erbyn y talcen chwith (dwyreiniol) mae sied frics o dan do sment asbestos rhychiog penty. Mae'r talcen ei hun wedi'i rendro â sment ac mae ffenestr dau gwarel ar y llawr uchaf. Wedi'i osod yn bellach yn ôl ar yr ochr dde (dwyreiniol) mae hen olchdy penty, sydd â drws astellog o dan ben segmentol brics. O'i flaen, yn nhalcen y brif res, mae ffenestr yn lle hen fwlch drws wedi'i gau, ac uwchben y darn croes ffenestr 2 gwarel yn y talcen. Y tu ôl i'r golchdy mae penty arall am y pared ag adain y llaethdy, sy'n estyn ychydig ymhellach. Mae adain y llaethdy'n ddeulawr ond yn is na'r brif res, ac yn ei thalcen mae ganddi ffenestri 2 gwarel. Roedd yr adain hon yn rhannol guddio ffenestr ar lawr uchaf y brif res, stribed eang gyda mwliynau pren a chyda phanel gwydr yn unig wedi'i ychwanegu o'i flaen. Rhwng adain y llaethdy a'r brif adain gefn mae penty ffwrn fara isel yn y brif res. Mae'r brif adain gefn yn uwch na'r prif dŷ. Mae ganddi fynedfa ar wahân ar yr ochr orllewinol, er mai dim ond drws astellog di-nod o dan ben segmentol sydd yno. I'r chwith o'r drws mae ffenestr 2 gwarel sy'n rhoi golau i'r grisiau, ac ymhellach i'r chwith mae drysau Ffrengig metel a ychwanegwyd tua diwedd yr ugeinfed ganrif. Mae un ffenestr 2 gwarel o dan y bondo yn y llawr uchaf hefyd. Mae gan y wal ddwy ffenestr gyferbyn sy'n wynebu'r dwyrain ffenestri o dan bennau segmentol brics yn y llawr isaf ac o dan y bondo yn y llawr uchaf. I'r dde (dwyrain) o'r adain gefn mae un ffenestr gefn yn y brif res. Mae waliau cerrig rwbel ynghlwm wrth wal flaen y tŷ, sy'n creu blaengwrt cul iawn. Mae wal ardd arall ynghlwm wrth yr ongl gefn yn y talcen ar yr ochr chwith.\nMae gan ran ail ganrif ar bymtheg y tŷ gynllun mynedfa-cyntedd 3 uned sy'n cynnwys neuadd, cegin a pharlwr, gyda llefydd tân cefn wrth gefn, yr ychwanegwyd yr adenydd a'r pentai ato'n ddiweddarach. Yn y llawr isaf mae lloriau slabiau llechi drwyddo draw, ac eithrio'r ystafell ymolchi yn yr adain gefn. Yn waliau'r neuadd, y gegin a'r cyntedd mynediad mae darnau o lafnau nenffyrch sy'n awgrymu tŷ cynharach â thri rhaniad o leiaf. Mae gan y tair ystafell a'r cyntedd mynediad yn y rhan o'r tŷ o'r ail ganrif ar bymtheg nenfydau distiau trawst gyda phennau grisiog ar y distiau a'r trawstiau, ond mae'n ymddangos bod eu trefniant wedi'i ddylanwadu gan leoliad yr hen drawstiau nenfforch. Yn y neuadd mae trawstiau croes, ac mae un ohonynt nesaf at y lle tân lle mae'n cael ei gynnal ar gorbel carreg. Yn y gegin a'r parlwr mae trawstiau asgwrn cefn, er bod y trawst asgwrn cefn olaf wedi'i gysylltu â thrawst croes cynharach sy'n gysylltiedig â thrawst nenfforch. Yn y neuadd mae lle tân o dan lintel pren, ac yn y mur gogleddol mae hen ffenestr wedi'i chau. Mae rhan o sgrin postyn-a-phanel wedi goroesi, gan wahanu'r neuadd oddi wrth y parlwr, sydd â 2 fwlch drws, un gwreiddiol gyda drws astellog a cholfachau strap, y llall yn fodern. Mae'r drws gwreiddiol yn agor i risiau syth ag ochrau caeedig y tu ôl i'r sgrin, ac wedi'u cuddio oddi wrth y parlwr y tu ôl i bared â ffrâm bren. Mae gan y parlwr le tân haearn bwrw o'r bedwaredd ganrif ar bymtheg mewn ffrâm bren banelog. Mae gan y ffenestr gefn yn y parlwr gilfach gyfagos, a gynlluniwyd yn ôl pob tebyg ar gyfer caead llithro dros y ffenestr. Yn y gegin mae lintel pren dros y lle tân, a'r tu mewn iddi mae ffwrn fara â drws haearn bwrw. Mae grisiau yn y gegin hefyd, sy'n risiau syth gyda handlenni ar y brig, gyda phost ystlys a chanllaw syml. Mae grisiau o'r neuadd yn arwain i fyny i'r brif adain gefn, sydd wedi'i rhannu'n brif ystafell, ystafell ymolchi a neuadd risiau yn y llawr gwaelod. Yn y brif ystafell mae lle tân haearn bwrw o'r bedwaredd ganrif ar bymtheg, gyda theils o fewn ffrâm lechen. Mae yna nenfwd distiau trawst llawen uchel. Darperir mynediad i'r llawr cyntaf gan risiau syth ag ochrau caeedig, sydd â drws panel i gwpwrdd o dan y grisiau. Yn adain y llaethdy, sydd wedi'i rhannu'n 2 uned erbyn hyn, mae silffoedd llechi o amgylch y waliau ac roedd mynediad i'w llawr uchaf drwy ddringo ysgol (ni archwiliwyd yr ystafell uchaf hon). Mae gan y golchdy lawr brics. Yn y llawr uchaf, yn yr ystafell uwchben y neuadd mae lle tân sydd â lintel pren, ac uwch ei ben mae trawst to gyda thrawstiau coler wedi'u gosod ar ei ben, ac mae'r isaf yn cael ei gynnal gan gorbelau carreg uwchben y lle tân. Mae ffrâm bren i'w gweld yn y pared rhwng yr ystafell uwchben y neuadd a'r ystafell uwchben y parlwr, sydd hefyd yn cynnwys drws astellog gwreiddiol gyda cholfachau strap. Yn yr ystafell uwchben y parlwr mae yna falwsterau syml o'r bedwaredd ganrif ar bymtheg a chanllaw ar ben y grisiau. Uwchben mynedfa'r cyntedd mae coridor byr sy'n arwain o ben grisiau'r gegin. Yn yr ystafell uwchben y gegin mae'r grisiau'n cael eu cuddio gan bared plastr, gyda'r arysgrif JW:EB/1775 wedi'i baentio arno. Mae'r simnai garreg yn yr ystafell hon wedi'i chuddio gan bared â ffrâm bren, sydd hefyd yn dwyrannu ffenestr lydan yn y wal gefn sydd â mwliynau diemwnt pren, y mae rhai ohonynt wedi'u eu cuddio y tu allan gan adain y llaethdy. Mae'n debyg bod gan y ffenestr yn y talcen gilfach ar ei hochr chwith ar gyfer caead llithro gwreiddiol fwy na thebyg. Mae'r llawr cyntaf uwchben y brif adain gefn wedi'i rannu'n ddwy ystafell ac ystafell ymolchi. Mae lle tân yn y talcen cefn, sy'n haearn bwrw mewn ffrâm bren.\nMae wedi'i restru fel gradd II*, fel tŷ o'r ail ganrif ar bymtheg sydd wedi'i gadw'n dda, gyda gwreiddiau cynharach ac a ehangwyd yn y bedwaredd ganrif ar bymtheg, sy'n arbennig o nodedig am gadw ffurf y cynllun mewnol a chyfoeth o fanylion o'r ail ganrif ar bymtheg, y ddeunawfed ganrif a'r bedwaredd ganrif ar bymtheg.


Etholiad cyffredinol: miliwn o bleidleisiau Cymru wedi’u “gwastraffu” – Golwg360\n21 Awst 2017 am 09:45 Diweddarwyd am 14:24\nChafodd dros filiwn o bleidleisiau Cymru ddim effaith o gwbwl ar ganlyniadau’r etholiad cyffredinol yr ochr yma i Glawdd Offa, yn ôl adroddiad newydd.\nYn ôl y Gymdeithas Ddiwygio Etholiadol (ERS) cafodd 1,036,610 – neu tua 67% o’r pleidleisiau – eu “gwastraffu” yn ystod etholiad mis Mehefin eleni, wrth i tua chwarter yr etholwyr bleidleisio yn dactegol.\nMae’r nifer hwn yn uwch na’r ffigwr Prydeinig, o tua un o bob pump o etholwyr tactegol.\nMae’r adroddiad hefyd yn tynnu sylw at y ffaith fod y Blaid Lafur wedi ennill 70% o’r seddi yng Nghymru gyda dim ond 48.9% o’r bleidlais.\n“Mae’r adroddiad yma yn datgelu darlun o system bleidleisio sydd wedi torri ar lefel sylfaenol,” meddai Cyfarwyddwr ERS Cymru, Jess Blair.\n“Mae’r etholiad wedi dangos am y trydydd gwaith yn olynol, bod y system ‘cyntaf i’r felin’ ddim yn gweithio – gyda thros filiwn o bleidleisiau wedi’u gwastraffu yng Nghymru.\n“Mae ystod eang o systemau lle nad yw pleidleisiau yn cael eu taflu i ffwrdd fel hyn,” meddai wedyn. “Mae’n rhaid i ni symud at fodd o bleidleisio Aelodau Seneddol, lle mae lleisiau pobol yn cael eu clywed yn iawn.”


£140,000 i ddioddefwyr camdriniaeth gan bennaeth ysgol - BBC Cymru Fyw\n£140,000 i ddioddefwyr camdriniaeth gan bennaeth ysgol\nImage caption Fe wnaeth Jon Styler, oedd yn gwadu'r honiadau, grogi ei hun yn 2007\nMae wyth dyn sy'n honni iddyn nhw gael eu cam-drin gan brifathro wedi derbyn £140,000 mewn iawndal.\nY gred yw bod Jon Styler wedi cam-drin bechgyn mewn ysgolion yng Nghasnewydd a Sir Gaerwrangon yn y 1970au a 1980au.\nLladdodd ei hun yng Nghasnewydd yn 2007 ar ôl gwadu'r honiadau yn ei erbyn.\nMae Cyngor Casnewydd wedi cadarnhau eu bod wedi dod i gytundeb mewn rhai achosion a bod dau achos arall ar y gweill.\nMae cyfreithwyr yn credu y gallai Mr Styler fod yn un o droseddwyr rhyw gwaethaf Cymru, gyda dros 100 o ddioddefwyr.\nFe wnaeth Cyngor Casnewydd etifeddu cyfrifoldeb am y mater gan yr hen Gyngor Gwent, a oedd yn cyflogi Mr Styler pan oedd yn byw yng Nghymru.\nDywedodd un dyn, oedd am aros yn ddienw, ei fod wedi diodde' ymosodiad rhyw treisgar gan Mr Styler pan yn blentyn.\n"Roedd y dyn yna yn fwystfil... fe wnaeth gymryd mantais o fechgyn ifanc, ac roedd yn medru symud staff o'r ffordd er mwyn ei foddhad rhywiol ei hun," meddai.\n"Fe wnes i ddiodde' ymosodiadau rhyw ofnadwy yn f'erbyn fel plentyn - roedd un ymosodiad mewn carafán ac roedd e'n echrydus."\nImage caption Hen lun arall o Jon Styler\nYchwanegodd y dyn ei fod wedi rhoi'r arian - degau o filoedd o bunnoedd - i berthnasau, ac nad ydyn nhw'n gwybod o ble daeth yr arian.\nDywedodd nifer o ddynion eu bod wedi cael eu cam-drin gan Mr Styler pan oedd yn bennaeth ar Ysgol Gynradd yr Eglwys yng Nghymru, Malpas yn y 1970au.\nCafodd ei ddisgrifio fel ffigwr carismatig oedd yn arbenigo mewn dysgu cerdd a drama, ac a oedd yn aml yn addysgu plant ar eu pennau eu hunain yn ei swyddfa.\nMwy o honiadau hanesyddol yn erbyn cyn-bennaeth\nCyn-brifathro wedi 'cam-drin 100 o fechgyn'\nLaddodd Mr Styler ei hun yn 2007 pan gafodd honiadau o gam-drin eu hadrodd i'r heddlu yn gynharach y flwyddyn honno.\nGwadodd yr honiadau mewn nodyn a adawodd cyn crogi ei hun.\nDywedodd cyfreithwyr ar ran yr wyth dyn bod Cyngor Casnewydd wedi methu dod o hyd i record personél Mr Styler, ac yn honni hefyd bod cofnodion addysgol eraill oedd yn bwysig i'r achos wedi cael eu "colli".\nMae'r awdurdod nawr wedi cytuno i dalu cyfanswm o £140,000 i'r wyth, ond dyw hynny ddim yn derbyn cyfrifoldeb am y troseddau honedig.\nSetliad 'mewn rhai achosion'\nDywedodd llefarydd ar ran Cyngor Casnewydd bod Mr Styler "wedi cael ei benodi gan Gyngor Bwrdeistref Sirol Casnewydd" cyn i'w gyflogaeth gael "ei symud i Gyngor Sir Gwent" yn dilyn "ad-drefnu". Dywedodd mai Cyngor Dinas Casnewydd sy'n delio â'r ceisiadau yswiriant gan nad ydy'r cyrff yma'n bodoli bellach.\n"Rydym yn gallu cadarnhau ein bod wedi cytuno ar setliadau mewn rhai achosion, ond y byddai gwneud sylw pellach yn amhriodol am fod dau achos arall ar y gweill," meddai.\n"Er hynny, hoffwn bwysleisio bod mai rhai hanesyddol yw'r honiadau sy'n gysylltiedig â Mr Styler ac nad oes cysylltiadau rhwng yr ysgolion ble roedd e'n dysgu ddegawdau yn ôl a'r ysgolion hynny heddiw.\n"Adeg yr ad-drefnu, dim ond cofnodion personél aelodau o staff oedd yn cael eu trosglwyddo i gynghorau eraill, fel Casnewydd, gafodd eu cadw. Rydym yn deall bod y cofnodion eraill i gyd wedi cael eu dinistrio."


Ymgyrchwyr niwclear o Japan yn cyfarfod ag Aelodau Cynulliad – Golwg360\n18 Hydref 2018 am 17:15\nMae ymgyrchwyr o Japan wedi bod yn cyfarfod ag Aelodau Cynulliad yn y Senedd, i drafod goblygiadau pŵer niwclear.\nMae’r grŵp yn dod o Fukushima – rhanbarth lle ffrwydrodd gorsaf bŵer – ac yn cynnwys yr Athro Megumi Sakamoto o Brifysgol Fukushima, a Ayumi Fukakusa o Gyfeillion y Ddaear Japan.\nHyd yma mae’r ymgyrchwyr wedi cwrdd â Leanne Wood, Mark Drakeford, Adam Price, Siân Gwenllian a Neil McEvoy.\nMae’n debyg fod y grŵp wedi ymweld â’r Wylfa – safle arfaethedig gorsaf bŵer newydd – yn Ynys Môn ddechrau’r wythnos.\n“Wnaethon ni drafod sawl mater gan gynnwys y cynnydd mewn lewcemia ymysg plant sy’n byw o gwmpas gorsafoedd bŵer,” meddai Cian Ciaran, y cerddor sy’n tywys yr ymwelwyr.\n“Rhaid i’r astudiaethau yma gael eu hystyried yn ystod unrhyw ymgynghoriad ar brosiect yr Wylfa, a gwariant arian cyhoeddus ar y datblygiadau anferth yma.”


Canolfan Ofod Kennedy - Wicipedia\nSafle NASA yn Ynys Merritt, Florida, Unol Daleithiau, yw Canolfan Ofod Kennedy (Saesneg: Kennedy Space Center). Mae wedi cael ei defnyddio ar gyfer lansio llongau gofod ers Rhagfyr 1968. Mae'r ganolfan yn denu twristiaid a cheir neuadd arddangosfa yno, gyda theithiau tywys hefyd.\nmaes rocedi, sefydliad ymchwil, canolfan ofod\n1 Gorffennaf 1959\nMap Ynys Merritt. Mae'r Ganolfan yn wyn, Maes Awyr yr Awyrlu yn wyrdd.\nAgorwyd y ganolfan ar 1 Gorffennaf 1962, a chafodd ei henw presennol ar ôl marwolaeth John F. Kennedy ym 1963.\nProsiect Mercher oedd yr un cyntaf, yn lansio unigolion i'r ofod. Wedyn daeth Prosiect Gemini; 10 ehediad, pob un efo 2 o bobl. Adeiladwyd Safle Lansiad 39 rhwng 1962 a 1965 ar gyfer rocedi Sadwrn. Gorffennodd Prosiect Gemini ym 1966.\nBu farw Gus Grissom, Ed White and Roger Chaffee ar 27 Ionawr 1967 yn ystod sesiwn profi ar ddechrau Prosiect Apolo. Arweinodd y prosiect at Apolo 11 ar 16 Gorffennaf 1969 pan aeth Neil Armstrong, Buzz Aldrin a Michael Collins i'r lleuad.\nSafle Lansiad 39\nYr ystafell reoli wreiddiol\nY neuadd arddangosfaol\n↑ Gwefan y ganolfan\n↑ Tudalen hanes ar wefan NASA\nGwefan Canolfan Ofod Kennedy\nWedi dod o "https://cy.wikipedia.org/w/index.php?title=Canolfan_Ofod_Kennedy&oldid=10811248"\nLast edited on 10 Ionawr 2021, at 22:35\nNewidiwyd y dudalen hon ddiwethaf ar 10 Ionawr 2021, am 22:35.


Cynnal a Chadw WordPress - Gwe Cambrian Web\nMae cadw'ch WordPress yn gyfredol ac yn ddiogel yn hanfodol i'ch gwefan\nWordPress yw’r platfform mwyaf poblogaidd i’w ddefnyddio ar gyfer gwefannau, ac un rydyn ni’n arbenigo arno hefyd. Mae’n blatfform cod agored gwych, sy’n golygu bod diweddariadau i’r meddalwedd, yr ategion, y craidd a’r themâu ar gael pob amser.\nMae cadw’n gyfredol a’r diweddariadau hyn yn golygu y bydd y wefan yn parhau i weithio yn y tymor hir. Ond os anwybyddwch hwy, byddwch yn siŵr o gael problemau cyn bo hir.\nMae WordPress yn cynnwys tair prif gydran – y platfform ei hun, themâu eich gwefan a’r ategion o’ch dewis. Mae’r rhain i gyd yn gweithio gyda’i gilydd i gynhyrchu gwefan wych sy’n gweithio’n llyfn. Oherwydd ei anian cod agored, ac er mwyn sicrhau diogelwch ac optimeiddio, mae diweddariadau i’r elfennau hyn bob amser.\nMae’n bwysig wrth ddiweddaru ategion neu’r platfform, i sicrhau bod popeth yn parhau i fod yn gydnaws â’i gilydd. Rydym yn hapus i helpu, a hyd yn oed os na ddewiswch ein cynlluniau gofal gwefan ni, rydym wedi gweithio gydag ystod o gleientiaid dros y blynyddoedd diwethaf i ddiweddaru eu gwefan bob chwarter, neu ddwywaith y flwyddyn.\nBeth sy’n gwneud WordPress?\nMae WordPress ei hun yn feddalwedd sy’n cael diweddariadau yn rheolaidd. Gall y rhain fod yn ddiweddariadau bach, neu’n fawr.\nGall thema’r wefan naill ai fod yn thema wedi’i lawrlwytho, neu’n un a grëwyd yn arbennig ar eich cyfer gan ddatblygwr eich gwefan. Gall themâu hefyd gael diweddariadau wedi’u rhyddhau ar eu cyfer.\nAtegion yw’r nodweddion sy’n sicrhau bod eich gwefan yn gweithio. Er enghraifft, byddai elfen siop ar WordPress fel arfer yn cael ei rhedeg trwy ddefnyddio’r ategyn WooCommerce. Mae angen diweddaru, neu ailosod ategion yn aml.\nYdy'ch gwefan WordPress angen gofal arbennig?\nCysylltwch gyda ni heddiw i drafod eich gwefan WordPress a’r gofal rydych yn teimlo ei fod angen. Rydym wedi gweithio gyda nifer o wefannau i roi’r gofal gorau iddyn nhw.


Buddugoliaeth i Forgannwg ar ddechrau’r tymor criced – Golwg360\n23 Ebrill 2018 am 18:14\nMae Morgannwg wedi curo Swydd Gaerloyw o chwe wiced ym Mryste i ennill gêm gynta’r tymor am y tro cyntaf ers iddyn nhw guro Swydd Surrey ar gae’r Oval yn 2014.\nWrth gwrso 83 am y fuddugoliaeth oddi ar 21 o belawdau, cyrhaeddon nhw’r nod gyda mwy nag wyth pelawd yn weddill.\nDechreuodd Swydd Gaerloyw ar 133-5 ar y diwrnod olaf, 157 o rediadau ar ei hôl hi. Ond manteisiodd y batwyr ar ddiffyg cymorth i’r bowlwyr yn gynnar yn y dydd. Cyrhaeddodd Ryan Higgins a James Bracey ill dau eu hanner cant o fewn hanner awr cynta’r dydd, wrth i Michael Hogan a Marchant de Lange frwydro ar lain heb lawer o gymorth iddyn nhw.\nOnd fe gawson nhw rywfaint o lwyddiant yn fuan ar ôl i’r batwyr adeiladu partneriaeth o gant, wrth i Hogan daro coes Higgins o flaen y wiced am 61, ei sgôr gorau erioed. Dilynodd Shaun Marsh yn dynn ar ei sodlau heb sgorio, wedi’i ddal gan y wicedwr oddi ar fowlio Dan Worrall, a Morgannwg yn 56 am ddwy.\nRoedd hi’n ymddangos fel pe bai Bracey wedi cael ei ddal yn sgwâr ar ochr y goes gan Shaun Marsh oddi ar fowlio Hogan am 57, ond roedd digon o amheuaeth i’r batiwr gael goroesi. Ond aeth Kieran Noema-Barnett yn fuan wedyn, wedi’i fowlio gan Lukas Carey oddi ar ymyl ei fat am 12. Erbyn hynny, roedd Swydd Gaerloyw’n 205 am saith, ar ei hôl hi o 85 o rediadau o hyd.\nArhosodd James Bracey (68 heb fod allan) a Dan Worrall (23 heb fod allan) yn gadarn i gyrraedd 239 am saith erbyn amser cinio, 51 o rediadau ar ei hôl hi.\nFe lwyddon nhw i oroesi’r hen bêl cyn i Hogan a de Lange ddychwelyd i’r ymosod gyda’r bêl newydd ar ôl cinio.\nBum rhediad oedd eu hangen i orfodi Morgannwg i fatio eto pan gafodd Dan Worrall ei fowlio gan Lukas Carey am 50, a Swydd Gaerloyw â cefnau at y wal ar 285 am wyth. Ond fe lwyddon nhw i fynd y tu hwnt i sgôr Morgannwg, gan orfodi’r Cymry i fatio eto i fod â gobaith o ennill.\nCyrhaeddodd James Bracey ei ganred gyda batiad dygn oddi ar 274 o belenni wrth i Swydd Gaerloyw ymestyn eu mantais a chynyddu eu gobeithion o sicrhau gêm gyfartal. Erbyn amser te, roedd y Saeson yn 340-8, ar y blaen i Forgannwg o 50 o rediadau.\nDaeth wiced fawr i Forgannwg yn y sesiwn olaf, wrth i’r wicedwr Chris Cooke ddal Matt Taylor oddi ar Andrew Salter am 48. Roedd Swydd Gaerloyw’n 362 am naw, 72 o rediadau ar y blaen gydag un wiced yn weddill.\nCwympodd y wiced olaf wrth i Liam Norwell, oedd yn dibynnu ar redwr, gael ei ddal gan y wicedwr Cooke oddi ar fowlio Hogan am un, a’r nod i Forgannwg oedd 83 oddi ar 21 o belawdau.\nAdeiladodd Jack Murphy a Nick Selman bartneriaeth o 51 mewn ychydig yn llai nag wyth pelawd cyn i Murphy gael ei ddal gan y wicedwr Gareth Roderick i lawr ochr y goes oddi ar fowlio Matt Taylor am 18.\nDilynodd Shaun Marsh yn fuan wedyn heb sgorio, wedi’i ddal gan y wicedwr oddi ar Dan Worrall, a Morgannwg yn 56-2.\nTynnodd Kiran Carlson a Nick Selman ill dau y bêl i’r maeswr ar y ffin ar ochr y goes oddi ar fowlio Matt Taylor, a Morgannwg yn llithro i 67-4.\nOnd daeth y fuddugoliaeth gyda mwy nag wyth pelawd yn weddill wrth i Aneurin Donald daro chwech.


Cynllun cyhoeddi | TrC\nMae’r cynllun hwn yn rhestru’r wybodaeth sydd ar gael gan Trafnidiaeth Cymru (TC) ac mae’n darparu manylion am y ffordd y gellir cael gafael arno.\nRydym wedi mabwysiadu’r Cynllun Cyhoeddi Model a baratowyd ac a gymeradwywyd gan y Comisiynydd Gwybodaeth. I wybod mwy ewch i wefan Swyddfa'r Comisiynydd Gwybodaeth.\nMae’r canllaw i’r Cynllun Cyhoeddi Model yn ein hymrwymo i sicrhau bod gwybodaeth benodol ar gael i’r cyhoedd fel mater o drefn. Mae’n rhoi manylion hefyd am unrhyw gostau posibl am ddarparu gwybodaeth.\nCais am gopïau papur\nMae copïau papur o’r wybodaeth sydd ar gael ar ein gwefan ar gael yn rhad ac am ddim, cyn belled nad yw cyfanswm nifer y copïau’n uwch na 200 tudalen. Pan fo nifer y copïau papur yn uwch na 200 tudalen am un cais neu grŵp o geisiadau cysylltiedig, mae’n bosib y byddwn yn codi 5 ceiniog y dudalen, a chostau postio yn unol â rheoliadau ffioedd Rhyddid Gwybodaeth. Byddwn yn eich cynghori o unrhyw gostau cyn darparu’r wybodaeth.\nGellir gwneud cais am gopïau papur neu wybodaeth a restrir heb hyperddolen fel a ganlyn:\nRhif ffôn: 029 2167 3434 a gofynnwch am y Swyddog Rhyddid Gwybodaeth.\nRydym yn croesawu galwadau ffôn yn y Gymraeg a’r Saesneg. Gallwch ysgrifennu atom hefyd yn Gymraeg neu Saesneg a byddwn yn ymateb yn yr iaith o’ch dewis. Ni fydd gohebu yn y Gymraeg yn arwain at oedi.\nByddwn yn sicrhau hefyd fod copïau o eitemau ar gael mewn print bras ac ar dâp sain, ar gais, pan fo hynny’n ymarferol.\nOni nodir yn wahanol:\nTC sydd â’r hawlfraint dros y wybodaeth sydd wedi’i chynnwys yn y cynllun cyhoeddi.\nGellir lawrlwytho, copïo neu atgynhyrchu’r holl ddeunyddiau sydd ar gael drwy ein gwefan yn rhad ac am ddim ac mewn unrhyw fformat neu gyfrwng heb ofyn caniatâd penodol. Mae hyn yn amodol ar y ffaith bod y deunydd yn cael ei atgynhyrchu’n gywir ac nad yw’n cael ei ddefnyddio mewn dull niweidiol neu mewn cyd-destun camarweiniol. Pan fo’r deunydd yn cael ei gyhoeddi neu ei gyflwyno i eraill, dylid cydnabod y ffynonellau a statws yr hawlfraint.\nO dro i dro, gall y cyhoeddiadau ar ein gwefan gynnwys gwybodaeth sy’n ddarostyngedig i hawlfraint y Goron, er enghraifft; mewn achosion pan fyddwn wedi atgynhyrchu gwybodaeth a gynhyrchwyd yn uniongyrchol gan un o gyrff y Goron. Yn yr achosion hynny, bydd y cyhoeddiad wedi cynnwys datganiad hawlfraint a dylai defnyddwyr nodi’r datganiad hwn a gweithredu’n unol â hynny.\nMae Rheolwr Llyfrfa Ei Mawrhydi yn yr Archifau Gwladol yn rheoli hawlfraint y Goron. Am ganllawiau ar faterion hawlfraint amrywiol, ewch i wefan yr Archifau Gwladol.\nNid yw TC yn derbyn cyfrifoldeb dros ddeunydd a gynhelir ar unrhyw wefannau allanol.\nOs ydych yn cynnal neu’n datblygu gwefan, nid oes raid i chi ofyn am ganiatâd i roi dolen uniongyrchol i wybodaeth a gyhoeddir ar ein gwefan. Fodd bynnag, ni ddylech roi dolen i wybodaeth sydd mewn unrhyw ffordd yn awgrymu neu’n camliwio:\ncysylltiad â’n sefydliad;\ncymeradwyaeth gan ein sefydliad neu,\ncynnwys ein sefydliad a dangos ei fod wedi’i gyhoeddi gan rywun ar wahân i ni.\nGwybodaeth sydd ddim ar gael eisoes\nOs na allwch ddod o hyd i’r hyn rydych chi wedi bod yn chwilio amdano drwy’r cynllun hwn, neu fel arall ar y wefan hon, gallwch wneud cais i TC dan Ddeddf Rhyddid Gwybodaeth 2000 neu Reoliadau Gwybodaeth Amgylcheddol 2004 gan ddefnyddio’r cyfeiriad e-bost uchod.\n1. Pwy ydym ni a beth rydym ni’n ei wneud\nMae TC yn gwmni dielw, ac mae ym mherchnogaeth lwyr Llywodraeth Cymru. Mae TC yn rhoi cyngor arbenigol i Lywodraeth Cymru ac yn dadlau o blaid materion sy’n gysylltiedig â thrafnidiaeth. Rydym yn rhoi cyngor technegol er mwyn galluogi Llywodraeth Cymru i ddatblygu polisïau. Mae ein holl waith yn cael ei gyflawni o fewn fframwaith polisi Llywodraeth Cymru. Nid yw TC yn gosod polisïau, ac nid ydym yn arfer unrhyw swyddogaethau statudol ein hunain.\nEin diben yw sicrhau bod Cymru’n Parhau i Symud yn ddiogel drwy ddarparu gwasanaethau sy’n canolbwyntio ar gwsmeriaid, cyngor arbenigol a thrwy fuddsoddi mewn seilwaith.\nMae TC yn llwyr atebol i Weinidogion Cymru. Mae’r Prif Weinidog wedi pennu prif gyfrifoldeb dros oruchwylio TC i Weinidog yr Economi a Thrafnidiaeth.\nMae Tîm Nawdd TC Llywodraeth Cymru yn hwyluso nawdd TC. Prif bwyslais y rôl nawdd i raddau helaeth yw cynorthwyo TC i fod yn atebol, i fod yn sefydliad sy’n perfformio’n i’r eithaf, sy’n darparu gwasanaethau sy’n rhoi gwerth am arian fel yr amlinellir yn ein cynllun busnes a chefnogi Llywodraeth Cymru wrth iddi gyflawni ei hamcanion. Mae strategaeth a gweithgareddau TC yn seiliedig ar gynnwys Llythyr Cylch Gwaith chwarterol neu flynyddol gan Lywodraeth Cymru. Caiff hyn ei adlewyrchu yng nghynllun busnes TC.\nCaiff gweithgarwch TC ei oruchwylio gan Fwrdd Trafnidiaeth Cymru (y Bwrdd). Mae’r Bwrdd yn cynnwys cyfarwyddwyr anweithredol a chyfarwyddwyr gweithredol. Mae’r Cadeirydd yn atebol i Weinidog yr Economi a Thrafnidiaeth.\nMae gan y Bwrdd bum is-bwyllgor sy’n cynghori’r Bwrdd ar Ganiatadau; Archwilio a Risg; Iechyd, Diogelwch a Llesiant; Cwsmeriaid a Chyfathrebu; a Phobl. Caiff pob is-bwyllgor ei gadeirio gan gyfarwyddwr anweithredol.\nDiben Bwrdd TC yw:\nsicrhau bod strategaethau’n cael eu datblygu er mwyn bodloni amcanion TC yn unol â’r polisïau a’r blaenoriaethau a sefydlwyd gan TC ar y cyd â Gweinidogion Cymru, Gweinidog yr Economi a Thrafnidiaeth a rhanddeiliaid perthnasol eraill, er enghraifft gweithwyr cyflogedig, cwsmeriaid a darparwyr cyllid;\nsicrhau bod y Gweinidog a Thîm Nawdd TC yn cael y wybodaeth ddiweddaraf am unrhyw newidiadau sy’n debygol o effeithio ar gyfeiriad strategol TC neu effeithio arno o ran ei allu i gyrraedd ei dargedau, a’r camau sydd angen er mwyn ymdrin â newidiadau o’r fath;\nhyrwyddo safonau uchel o ran cyllid cyhoeddus, cynnal egwyddorion rheoleidd-dra, priodoldeb a gwerth am arian;\nsicrhau y cynhelir gweithgareddau TC yn effeithlon ac yn effeithiol;\nsicrhau bod trefniadau bancio TC yn ddigonol i’w ddibenion;\nmonitro perfformiad er mwyn sicrhau bod TC yn diwallu ei nodau, ei amcanion a’i dargedau perfformiad;\ndrwy waith TC, penodi uwch swyddogion gweithredol ac anweithredol i Fwrdd TC, gan gynnwys y Swyddog Prif Weithredol, ond ym mhob achos dim ond ar ôl cael cadarnhad gan y Cyfarwyddwr Cyffredinol (ESNR) neu un o Swyddogion eraill Llywodraeth Cymru a enwebwyd;\nsicrhau bod TC yn ystyried cyfle cyfartal wrth gymeradwyo polisïau ac wrth wneud penderfyniadau; a\nsicrhau bod trefniadau effeithiol ar waith er mwyn rhoi sicrwydd ar faterion rheoli risg, gan gynnwys diogelwch gwybodaeth, llywodraethu, archwilio mewnol, archwilio allanol a rheolaeth fewnol yn unol â gofynion statudol a rheoleiddio perthnasol a, lle y bo’n berthnasol, Codau Ymarfer neu ganllawiau sy’n berthnasol i gwmnïau gwasanaethau ariannol.\n1.2 Strwythur y sefydliad\nGweler copi o siart ein sefydliad am fanylion am uwch dîm rheoli’r Bwrdd a TC.\n1.3 Deddfwriaeth sy’n berthnasol i’n rôl\nMae TC yn gweithredu yn unol â phwerau a swyddogaethau a ddarperir yn Adran 1 Deddf Awdurdod Datblygu Cymru 1975 ynghyd ag Adran 60 (1) (a) Deddf Llywodraeth Cymru 2006. Mae’r pwerau hyn yn perthyn i Weinidogion Cymru fel y gallant wneud unrhyw beth y tybiant sy’n briodol er mwyn dyrchafu neu wella llesiant economaidd Cymru. At hynny, mae Adran 71 Deddf Llywodraeth Cymru 2006, yn nodi y gall Gweinidogion Cymru ffurfio cwmni (fel cwmni hyd braich) er mwyn darparu gwasanaethau iddynt, pan benderfynir y bydd hynny’n hwyluso’r broses o arfer unrhyw swyddogaethau, boed yn gydnaws â hynny neu’n digwydd o achos hynny.\nBydd rhai o weithgareddau TC yn cael eu cynnwys dan egwyddorion “Teckal” mewn perthynas â’i gysylltiad â Llywodraeth Cymru. Mae’r egwyddorion hyn bellach wedi’u hymgorffori i gyfraith y DU drwy Reoliadau Contractau Cyhoeddus 2015 (Atodiad 3). Bydd TC yn sicrhau ei fod yn cydymffurfio ag egwyddorion “Teckal” i’r graddau y mae’n berthnasol iddo.\nBydd TC yn gweithredu’n unol â Deddf Cwmnïau 2006, ac unrhyw gyfraith cwmnïau’r DU fel y bo’n berthnasol.\n1.4 Sefydliadau rydym yn cydweithio â nhw\nMae Trafnidiaeth Cymru’n cydweithio’n agos â rhanddeiliaid amrywiol.\nRydym yn cydweithio’n agos, yn benodol, â Keollis Amey Operations, gan fasnachu fel Gwasanaethau Rheilffordd Trafnidiaeth Cymru, y Cwmni Gweithredu Trenau sy’n cynnal rhyddfraint Cymru a’r Gororau.\nDyma rai o’r sefydliadau rydym yn cydweithio’n agos â nhw:\nAwdurdodau Lleol y mae ein gweithrediadau’n effeithio arnynt\n1.5 Lleoliadau a manylion cyswllt\nMae lleoliadau ein swyddfa a’n prif rifau cyswllt ar gael yn yr adran cysylltu â ni.\n2. Beth rydym yn ei wario ac ar beth\nMae adroddiadau a chyfrifon blynyddol, cyllidebau (amcangyfrifon o incwm a gwariant) a’n cynllun busnes ar ein gwefan dan ‘Perfformiad ac Effaith’\nCyhoeddir manylion treuliau uwch reolwyr ac Aelodau Bwrdd yn ein hadran ‘Lletygarwch a threuliau’.\n2.3 Gweithdrefnau caffael a thendro\nGwybodaeth am ein prosesau caffael cyrchu a chaffael ar ein gwefan.\n3. Ein blaenoriaethau a’n perfformiad\nMae ein Cynllun Busnes yn amlinellu ein themâu craidd a’n gweithgareddau busnes.\nMae ein hadroddiadau a'n cyfrifon blynyddol, gan gynnwys adroddiadau’r archwilydd allanol ar gael ar ein gwefan.\n4.1 Penderfyniadau sylweddol\nMae TC yn gwneud penderfyniadau mewn sawl ffordd:\nBwrdd TC sydd â chyfrifoldeb cyffredinol dros wneud penderfyniadau yn TC. Mae ganddo sawl pwyllgor sy’n gwasanaethu’r Bwrdd mewn rôl cynghori. Mae’r Bwrdd yn cadw rhai penderfyniadau ei hun ond fel arall mae’n dirprwyo awdurdod i’r canlynol:\nY Prif Weithredwr, a fydd yn ei dro yn dirprwyo rhywfaint o’i awdurdod i:\nCyfarwyddwyr unigol, sy’n gwneud penderfyniadau unigol ac sy’n defnyddio eu hawdurdod yng nghwmpas eu rolau.\nYr Uwch Dîm Rheoli (SMT) yw’r fforwm a ddefnyddir gan y Prif Weithredwr i drafod, monitro a gwneud penderfyniadau ar y cyd â’r cyfarwyddwyr a sicrhau dull cyson ar gyfer materion rheoli a pholisi sylweddol. At hynny, mae’r SMT yn sicrhau bod y gwaith o ddarparu strategaeth/cynllun busnes strategaethol, llywodraethu corfforaethol a gwerth am arian yn cael ei oruchwylio. Mae’n cymeradwyo adroddiadau drafft y Bwrdd, yn gwneud penderfyniadau polisi allweddol ar draws y gyfarwyddiaeth, yn llywio polisïau ac yn monitro ac adolygu gwybodaeth gorfforaethol fel y cyfrifon.\n4.2 Cofnodion o gyfarfodydd Bwrdd TC\nMae ein gwefan yn cynnwys cofnodion yr holl gyfarfodydd Bwrdd.\nBydd manylion llawn unrhyw ymgynghoriadau cyhoeddus yn ymddangos ar ein gwefan.\nMae ein gwefan yn cynnwys polisïau allweddol wrth ddarparu ein swyddogaethau a’n cyfrifoldebau:\nDiogelu data ar gyfer ymgeiswyr swyddi\n6. Rhestri a chofrestri\n6.1 Cofrestr o asedau\nRhoddir gwybodaeth am asedau penodedig yn ein hadroddiad a’n cyfrifon blynyddol.\n6.2 Log datgelu\nMae ein log datgelu yn nodi ymatebion rydym wedi’u rhoi i geisiadau Rhyddid Gwybodaeth.\n6.3 Lletygarwch a roddir gan staff uwch ac a dderbynnir ganddynt\nRydym yn cyhoeddi manylion y lletygarwch a roddir ac a dderbynnir gan staff Trafnidiaeth Cymru. Mae’r wybodaeth hon ar gael i chi yn ein hadran lletygarwch a threuliau.\n6.4 Cofrestru buddiannau\nMae ein gwefan yn cynnwys Cofrestr o Fuddiannau aelodau Bwrdd TC.\nMae Newyddion a Gwybodaeth am ddigwyddiadau ar gael ar ein gwefan.\nGwybodaeth am ein prosiectau a’r newidiadau rydym yn eu gwneud i deithwyr rheilffordd yng Nghymru.\nGwybodaeth am wasanaethau rheilffordd a chyswllt cwsmeriaid TC.


#Brexit - Dywed Von der Leyen ei bod yn ymddiried yn llywodraeth Prydain i weithredu'r cytundeb tynnu'n ôl - Gohebydd yr UE\nDdoe (6 Medi) ysgrifennodd y Financial Times erthygl yn honni bod y DU yn barod i ddefnyddio deddfwriaeth ddomestig i ddiystyru rhai rhannau o'r cytundeb tynnu'n ôl. Yn benodol, mae'r DU eisiau addasu rhannau o'r protocol ar ffin Iwerddon / Gogledd Iwerddon sy'n gysylltiedig â nwyddau a chymorth gwladwriaethol. Achosodd yr erthygl gysur ymhlith diplomyddion Ewropeaidd ac ASEau.\nTrydarodd Manfred Weber ASE, cadeirydd Plaid Pobl Ewrop: “Brif Weinidog, nid oes y fath beth â chanlyniad da yn Brexit. Yn lle cymryd gwystl Gogledd Iwerddon eto, byddai'n well ichi gadw'ch gair a sefyll yn ôl y cytundeb Tynnu'n Ôl. A allwn ni ymddiried ynoch chi i gadw'ch gair? ”\nYsgrifennodd gweinidog tramor Iwerddon a chyn Ddirprwy Brif Weinidog (Tanaiste), Simon Coveney: “Byddai hon yn ffordd annoeth iawn i symud ymlaen.”\nRoedd Llywydd y Comisiwn Ewropeaidd, Ursula von der Leyen, yn ddiamwys: “Hyderaf i lywodraeth Prydain weithredu’r Cytundeb Tynnu’n Ôl, rhwymedigaeth o dan gyfraith ryngwladol a rhagofyniad ar gyfer unrhyw bartneriaeth yn y dyfodol. Mae protocol ar Iwerddon / Gogledd Iwerddon yn hanfodol i amddiffyn heddwch a sefydlogrwydd ar ynys ac uniondeb y farchnad sengl. ”\nGofynnodd Gohebydd yr UE i lefarydd y Comisiwn Ewropeaidd ar berthynas yr UE yn y dyfodol, Daniel Ferrie, wneud sylwadau ar yr adroddiad. Dywedodd Ferrie fod yr Undeb Ewropeaidd, o ddechrau'r trafodaethau, wedi ymgysylltu'n adeiladol ac yn ddidwyll â'r Deyrnas Unedig.\nTanlinellodd ymrwymiad yr UE i wneud popeth yn ei allu i ddod i gytundeb, a fyddai hefyd yn gydnaws â buddiannau economaidd a gwleidyddol tymor hir yr UE, yn benodol trwy amddiffyn cystadleuaeth agored a theg, y darpariaethau 'chwarae teg', bod y Prif Weinidog wedi cytuno iddo yn y datganiad gwleidyddol ar y berthynas yn y dyfodol.\nO ystyried sylwadau’r Prif Weinidog Boris Johnson dros y penwythnos ar y posibilrwydd o beidio â dod i gytundeb, nododd yr UE, er ei fod yn benderfynol o ddod i gytundeb gyda’r DU, y bydd yr UE yn barod pe bai senario dim bargen i masnachu gyda'r DU ar delerau Sefydliad Masnach y Byd fel y cyntaf o Ionawr 2021.\ncoronafirwsMunud 13 yn ôl


Ysgrifenedig - Arian Ychwanegol i Urdd Gobaith Cymru Skip to content\nYsgrifenedig - Arian Ychwanegol i Urdd Gobaith Cymru\nHafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Arian Ychwanegol i Urdd Gobaith Cymru Ysgrifenedig - Arian Ychwanegol i Urdd Gobaith Cymru Diweddarwyd 02 Hydref 2008\nMae’n bleser gennyf gyhoeddi bod Llywodraeth Cynulliad Cymru wedi dod i gytundeb â Chymdeithas Llywodraeth Leol Cymru, i gynnig cymorth ariannol hirdymor i Eisteddfod yr Urdd.\nO 2009 ymlaen, bydd Llywodraeth Cynulliad Cymru yn cynnig cymorth ariannol o £150,000 y flwyddyn, ac Awdurdodau Lleol Cymru yn cyfrannu yn yr un modd.\nEisteddfod yr Urdd yw’r ŵyl ieuenctid fwyaf yn Ewrop, sy’n denu dros 100,000 o ymwelwyr a 15,000 o gystadleuwyr. Mae Eisteddfod yr Urdd yn chwarae rhan hanfodol yn cefnogi polisïau ehangach Llywodraeth Cynulliad Cymru ar gyfer diwylliant, yr iaith Gymraeg a phobl ifanc. Mae wedi dod yn anoddach, fodd bynnag, i awdurdodau unigol reoli’r baich ariannol sy’n gysylltiedig â chynnal y digwyddiad blynyddol hwn.\nO dan y cytundeb hirdymor â CLlLC, bydd pob awdurdod lleol yn cyfrannu yn flynyddol, yn hytrach na bod yr awdurdod sy’n cynnal yr Eisteddfod yn gwneud un taliad mawr. Byddai hyn yn ychwanegu at y patrwm sydd eisoes wedi’i fabwysiadau ar gyfer yr Eisteddfod Genedlaethol. Yn ogystal â lleihau’r baich sydd ar awdurdodau unigol, mae’r trefniant hwn yn ei wneud yn bosibl i Eisteddfod yr Urdd ymweld â phob rhan o Gymru. Mae hyn yn adlewyrchu ein hymrwymiad i hyrwyddo’r iaith ym mhob rhan o Gymru.\nBydd cyfraniad y Llywodraeth i’r trefniant newydd hwn yn cael ei sianelu trwy Fwrdd yr Iaith Gymraeg. Bydd yr arian hwn yn ychwanegol i’r cymorth refeniw y mae’r Urdd eisoes yn ei gael gan y Bwrdd. Bydd Urdd Gobaith Cymru yn derbyn £663,754 gan Fwrdd yr Iaith Gymraeg yn ystod y flwyddyn ariannol bresennol.\nBydd angen i CLlLC a’r Bwrdd gytuno ar raglen hirdymor nawr ar gyfer Eisteddfod yr Urdd. Rwy’n falch iawn fodd bynnag y bydd y cytundeb hwn yn golygu y bydd yn bosibl cynnal Eisteddfod 2009 yng Nghanolfan Mileniwm Cymru yng Nghaerdydd.\nYsgrifenedig - Arian Ychwanegol i Urdd Gobaith Cymru (fersiwn Cymraeg)\nYsgrifenedig - Arian Ychwanegol i Urdd Gobaith Cymru (fersiwn Saesneg)


Cyllid - xénos\nxénos home > Cyllid\nDod o hyd i arian cyllido ar gyfer eich busnes\nMae xénos yn darparu gwasanaeth personol i fusnesau sy’n chwilio am fuddsoddiad.\nFe all ymuno â xénos eich gallugoi i gyflawni eich potensial i dyfu. Mae aelodaeth yn eich galluogi I gael mynediad at fuddsoddwyr preifat (angylion busnes) sy’n barod i fuddsoddi mewn cyfleoedd busnes cadarn yng Nghymru.\nFel cyfnewid am fuddsoddiad a mentora, mae busnesau yn cynnig cyfran ecwiti.\nCael mynediad at fuddsoddiad\nRydym ni'n gweithio gyda busnesau i'w paratoi ar gyfer buddsoddiad. Mae gan ein rheolwyr rhanbarthol ni hanes cefndirol cryf o adnabod cyfleoedd buddsoddi cadarn a helpu i fusnesau fod yn barod am fuddsoddiad. Byddwch yn cael barn arbenigol annibynnol o'ch busnes gan fudd ddeiliad diduedd.\n'Rydym yn darparu cyfleoedd buddsoddi i'n holl angylion busnes. Bydd busnesau sy'n barod am fuddsoddiad yn cael cyfle i anfon crynodeb gweithredol i fuddsoddwyr. 'Rydym ni'n gweithio gyda busnesau a buddsoddwyr i gynyddu'r siawns o ddod o hyd i'r cydweddiad perffaith fel pâr. Bydd ein rheolwyr rhanbarthol yn eich helpu i berffeithio eich cynllun busnes.\nBydd busnesau sydd wedi'u cofrestru gyda xénos yn gallu rhoi cyflwyniadau yn ein fforymau buddsoddi rheolaidd. Unwaith eto, gall ein rheolwyr busnes rhanbarthol helpu busnesau i baratoi'r cyflwyniad perffaith.\nAm ragor o wybodaeth edrychwch ar cwestiynau sy’n cael eu holi’n aml.\nGwella eich sgiliau rheoli\nNid dull o ddatrys eich anghenion cyllido twf yn unig yw gweithio gyda xénos. Efallai y bydd buddsoddwr eisiau ychwanegu gwerth at eu buddsoddiad trwy ddarparu cyngor gwirioneddol ymarferol. Mae hynny’n golygu y gall eich tîm rheoli gael budd o’u harbenigedd busnes.\nGyda ffigwr busnes uchel ei barch gall wella hygrededd cysylltedd eich busnes.\nCysylltwch â ni am ragor o wybodaeth ynghylch sut i gofrestru eich busnes.


Aros yn ddiogel - Children’s Commissioner for Wales\nMae gan eich plentyn hawl i fod yn ddiogel.\nOs bydd yn teimlo’n anniogel unrhyw bryd, mae’n bwysig ei fod yn gallu dweud wrth oedolyn y mae’n ymddiried ynddo, ac mae llawn mor bwysig bod yr oedolyn yn cymryd yr hyn mae’n ei ddweud o ddifrif.\nDyma rai o’r hawliau sydd gan eich plentyn i’w gadw’n ddiogel.\nErthygl 2 – Dylai pob plentyn gael ei drin yn gyfartal\nErthygl 3 – Dylai oedolion bob amser wneud beth sydd orau i blant\nErthygl 12 – mae gan blant yr hawl i gael gwrandawiad ac i gael eu hystyried o ddifrif\nErthygl 19 – mae gan blant yr hawl i gael eu hamddiffyn rhag cael eu niweidio neu eu trin yn wael\nErthygl 34 – mae gan blant yr hawl i gael eu hamddiffyn rhag cam-drin a chamfanteisio rhywiol\nErthygl 36 – mae gan blant yr hawl i gael eu diogelu rhag pethau a allai niweidio eu datblygiad\nDiogelu rhag camdriniaeth\nDywedwch wrth eich plentyn fod ganddo’r hawl i fod yn ddiogel, ac na fydd unrhyw beth gwael yn digwydd os bydd yn dweud wrthych fod rhywun arall, gan gynnwys aelod o’r teulu, wedi gwneud iddo deimlo’n anniogel.\nGwnewch yn siŵr fod eich plentyn yn gwybod bod ei gorff yn eiddo iddo ef. Edrychwch ar reolau PANTS yr NPSCC – gall y rhain eich helpu i siarad â’ch plentyn ynglŷn ag aros yn ddiogel rhag cam-drin rhywiol.\nDylai eich plentyn wybod bod ganddo’r hawl i ddweud ‘na’ bob amser os gofynnir iddo wneud rhywbeth sy’n gwneud iddo deimlo’n anghyfforddus.\nBeth ddylai pobl eraill ei wneud?\nDylai ysgol eich plentyn hefyd ddweud wrth eich plentyn am ei hawl i fod yn ddiogel, a’i annog i siarad ag oedolyn y mae’n ymddiried ynddo os yw’n teimlo’n anniogel.\nDylai clybiau yn y gymuned, fel chwaraeon, dawns, brownis a chybiaid, a grwpiau ffyrdd, fod â pholisi Diogelu cyfredol. Weithiau, gelwir hwn yn bolisi Amddiffyn Plant.\nOs ydych yn pryderu am blentyn, cysylltwch â ni, yr NSPCC, neu’ch gwasanaethau cymdeithasol lleol.\nGwnewch yn siŵr fod eich plentyn yn gwybod bod ganddo’r hawl i fod yn ddiogel ar-lein, yn ogystal ag all-lein.\nBydd hyn yn rhoi’r hyder iddo ddweud wrthych os bydd rhywbeth yn gwneud iddo deimlo’n anniogel.\nDylech greu amgylchedd gartref lle rydych yn siarad yn agored am bob agwedd ar fywyd eich plentyn. Bydd hyn yn helpu eich plentyn i drafod unrhyw bryderon gyda chi; p’un a ydynt yn ymwneud â’i fywyd ar-lein neu all-lein.\nDylech ddysgu am y platfformau y mae’n eu defnyddio a beth mae’n hoffi ei wneud arnynt, a siarad am unrhyw bryderon sydd gennych. Efallai bydd gwefan NSPCC o gymorth i chi.\nDylech gynnwys eich plentyn wrth wneud unrhyw reolau newydd ynglŷn â defnyddio’r rhyngrwyd – bydd yn fwy tebygol o lynu wrthynt os oedd wedi helpu i’w llunio.\nMae seiberfwlio yn fater o bwys i blant. Ym mis Tachwedd 2019, cyhoeddodd Llywodraeth Cymru ganllawiau newydd ar fwlio yn yr ysgol, sy’n cynnwys seiberfwlio. Mae’n cynnwys cyngor i rieni a phobl ifanc, yn ogystal ag ysgolion.\nDylai cwmnïau cyfryngau cymdeithasol fod yn gwneud llawer mwy i amddiffyn hawliau plant ar-lein.\nYm mis Chwefror 2020, dywedodd Llywodraeth y Deyrnas Unedig y byddai’r cwmni Ofcom yn gyfrifol am sicrhau bod cwmnïau cyfryngau cymdeithasol yn gwneud mwy i amddiffyn plant ar-lein.\nNid ydym yn gwybod eto beth fydd Ofcom yn ei wneud i gwmnïau cyfryngau cymdeithasol sy’n methu â chadw plant yn ddiogel. Bydd Llywodraeth y Deyrnas Unedig yn penderfynu ar hyn yn ddiweddarach eleni.\nMae Llywodraeth Cymru wedi cyhoeddi canllawiau newydd i ysgolion ar ddelio â bwlio, gan gynnwys seiberfwlio. Maen nhw’n dweud y dylai ysgolion gofnodi pob achos o fwlio yr adroddir amdano i’w helpu i weld pa mor dda mae eu strategaethau gwrthfwlio’n gweithio.\nDylai eich darparwr rhyngrwyd eich helpu i ddeall y rheolaethau rhieni y gallech eu defnyddio i helpu i gadw’ch plentyn yn ddiogel.\nMae sefydliadau sy’n gweithio gyda phlant wedi creu llawer o adnoddau i helpu rhieni a phlant i aros yn ddiogel ar-lein. Dyma rai ohonynt:\nMae gan ardal ddiogelwch ar-lein Hwb llawer o adnoddau defnyddiol i rieni ac athrawon am ddiogelwch plant ar-lein.\nAr ddolen rhaglen addysg ‘thinkuknow CEOP’ gweler adnoddau defnyddiol i bobl ifanc a rhieni ar sut i gadw’n ddiogel wrth ddefnyddio ffôn, dabled neu gyfrifiadur.\nMae gennym ni hefyd adnoddau seiber-fwlio defnyddiol ein hunain i blant oedran cynradd ac uwchradd.\nDolenau Cyswllt Defnyddiol\nARDAL DIOGELWCH AR-LEIN HWB\nRHAGLEN ADDYSG THINKUKNOW CEOP\nEin Adnoddau i’n Gwrth-Seiberfwlio\nI BLANT OEDRAN CYNRADD\nI BLANT OEDRAN UWCHRADD\nEIN HADNODD HYGYRCH GWRTH-SEIBERFWLIO\nAros yn ddiogel yn y gymuned\nBeth alla’ i ei wneud i gefnogi hyn?\nDywedwch wrthynt fod ganddynt yr hawl i deimlo’n ddiogel yn eu cymuned, ac anogwch nhw i drafod unrhyw beth maen nhw’n credu sy’n ymyrryd â’r hawl hon.\nDewch o hyd i bwy yw’ch Swyddog Cymorth Cymunedol yr Heddlu (PCSO) lleol. Gall eich helpu os bydd arnoch angen cyngor ynglŷn â phryder sydd gennych am ddiogelwch eich cymuned leol. Edrychwch am eich PCSO lleol wrth ymweld a gwefan heddlu lleol.\nCysylltwch â’ch cynghorydd lleol os ydych yn poeni am rywbeth y mae’r cyngor yn gyfrifol amdano. Mae eich cyngor yn gyfrifol am gynnal a chadw pethau fel ffyrdd, goleuadau stryd, glendid cymunedol, a pharciau.\nRydym wedi creu pecyn cymorth yn ddiweddar i helpu pobl ifanc i wneud gwahaniaeth yn eu cymunedau.\nMae’n eu helpu i wybod at bwy i droi a sut i leisio’u barn. Mae’n cynnwys cymorth i lunio deisebau, trefnu cyfarfodydd, a chynyddu ymwybyddiaeth o faterion fel bod pobl eraill yn gallu mynegi pryderon ynglŷn â nhw hefyd.\nMae llawer o faterion yn eich cymuned a allai achosi pryder i chi neu’ch plentyn. Os ydych yn ansicr ynghylch at bwy i droi, cysylltwch â ni.\nNôl i ddechrau’r canllaw\nTyfu i gyrraedd eu potensial llawn\nHawliau Plant – Cyflwyniad i rieni


Deall Cynhyrchu Galw yn erbyn Cenhedlaeth Arweiniol | Martech Zone\nDydd Sadwrn, Awst 22, 2015 Dydd Sadwrn, Awst 22, 2015 Douglas Karr\nMae marchnatwyr yn aml yn cyfnewid y termau cynhyrchu galw (gen galw) ar gyfer cynhyrchu plwm (gen plwm), ond nid yr un strategaethau ydyn nhw. Gall cwmnïau sydd â thimau gwerthu pwrpasol ddefnyddio'r ddwy strategaeth ar yr un pryd. Yn aml mae gan gwmnïau tîm gwerthu i mewn i ymateb iddo galw ceisiadau gwerthu a gynhyrchir a timau gwerthu allan i gymryd rhan yn yr arweinwyr hynny a gynhyrchir drwodd arwain gweithgareddau cenhedlaeth.\nOs gellir cymhwyso'r trawsnewid ar-lein heb unrhyw ryngweithio â'r cwmni, mae cynhyrchu galw yn hanfodol i yrru ymwybyddiaeth, ymddiriedaeth ac awdurdod gyda'ch cynhyrchion a'ch gwasanaethau. Os yw eich trawsnewidiad yn gofyn am ryngweithio gwerthiant, cyd-drafod, neu gylchoedd gwerthu hirach, mae cynhyrchu plwm yn hanfodol i dargedu a chaffael arweinwyr gwerthu cymwys sy'n cael eu meithrin drwodd i ben.\nBeth yw Cynhyrchu Galw\nMae cynhyrchu galw yn gyrru ymwybyddiaeth a diddordeb yng nghynnyrch a gwasanaethau cwmni. Y nod yw gyrru busnes caeedig heb lawer o ryngweithio â'r defnyddiwr neu'r busnes rydych chi'n ei ddenu.\nYn achos cynhyrchu galw, efallai y byddwch yn fwy ymosodol wrth yrru'r gobaith trwy'r cylch gwerthu a'u cael yn uniongyrchol i'r trawsnewid.\nBeth yw cenhedlaeth arweiniol\nMae cenhedlaeth arweiniol yn sbarduno diddordeb neu ymholiad i gynhyrchion neu wasanaethau. Y nod yw'r casglu cysylltiadau cymwys meithrin perthnasoedd â chwsmeriaid a'i feithrin nes ei fod ar gau fel cwsmer.\nWrth ddefnyddio strategaethau cynhyrchu plwm, efallai y byddwch yn fwy ymosodol wrth gasglu gwybodaeth gyswllt fel y gallwch adeiladu ymddiriedaeth ac ymgysylltu â'r gobaith dros amser. Wrth gwrs, nid ydych chi chwaith eisiau torri ar draws nac arafu diddordeb yr arweinydd mewn cau busnes gyda chi. Sgorio Arweiniol yn hollbwysig - mae deall a yw'r arweinydd yn ddelfrydol, a oes ganddo'r gyllideb sydd ar gael, yn agos at benderfyniad prynu. Mae cylchoedd gwerthu hirach, ymrwymiadau aml-gam, a gwerthiant menter yn gofyn am strategaeth a phroses cynhyrchu arweiniol.\nGall y broses fod yn debyg iawn, a gall tactegau hyd yn oed fod yn union yr un fath rhwng y ddwy strategaeth. Er enghraifft, efallai y byddaf yn dal i fynd ar drywydd strategaethau chwilio, cymdeithasol a chysylltiadau cyhoeddus i godi ymwybyddiaeth a gyrru naill ai galw neu arweinwyr. Efallai y byddaf yn datblygu ffeithlun neu bapur gwyn sy'n helpu i feithrin arweinydd neu annog penderfyniad prynu. Fodd bynnag, os wyf yn ceisio cynhyrchu arweinyddion, efallai y byddaf yn rhoi mwy o bwyslais ar arbenigedd y cwmni a sut y byddai sefydlu perthynas rhwng y ddau dymor hir yn wych yn strategol.\nFodd bynnag, gall llwyddiant neu fesur fod yn wahanol rhwng y ddwy strategaeth. Ar gyfer cynhyrchu galw, Efallai fy mod yn canolbwyntio mwy ar gyrhaeddiad fy marchnata a'r addasiadau sy'n deillio o hynny. Ar gyfer genhedlaeth arweiniol, Efallai fy mod yn canolbwyntio mwy ar nifer yr arweinwyr gwerthu cymwys. Er y gall y tîm marchnata fod yn gyfrifol am y naill strategaeth neu'r llall, y tîm gwerthu sy'n gyfrifol am gau busnes gyda strategaeth cynhyrchu plwm. Mae'r tîm marchnata yn gyfrifol yn unig am faint ac ansawdd y gwifrau sy'n cael eu trosglwyddo.\nTags: cynhyrchu galwcynhyrchu galw yn erbyn cenhedlaeth arweiniolgalw yn erbyn plwmgwerthiannau i mewngenhedlaeth arweiniolcenhedlaeth arweiniol yn erbyn cynhyrchu galwarwain yn erbyn y galwgwerthiannau allan\nMeh 23, 2017 yn 8: 26 PM\nErthygl ragorol. Diolch am egluro'r gwahaniaeth rhwng y ddau!


Y DRWS AR AGOR I GYDNABOD YR IAITH MEWN CYNLLUNIO | Dyfodol i'r Iaith\nY DRWS AR AGOR I GYDNABOD YR IAITH MEWN CYNLLUNIO\nMae’r drws ar agor i’r Gymraeg gael ei chydnabod mewn deddf fydd yn effeithio ar gynllunio tai. Dyna gasgliad Dyfodol i’r Iaith ar ôl cyfarfod â’r Prif Weinidog Carwyn Jones.\nCafodd Bil Cynllunio’r Llywodraeth ei gyflwyno dechrau mis Hydref, heb fod sôn ynddo am faterion polisi, gan gynnwys y Gymraeg.\nMeddai’r cyfreithiwr Emyr Lewis, ar ran Dyfodol i’r Iaith, “Roedd yn glir i ni fod y Prif Weinidog yn awyddus i ganfod ffordd i sicrhau na fydd cynlluniau tai newydd yn niweidiol i’r Gymraeg, ond bod materion ymarferol i’w datrys.”\nYchwanegodd Emyr Lewis, “Mae angen cyfundrefn statudol fydd yn galluogi’r Gymraeg i fod yn ystyriaeth ym maes cynllunio, ac a fydd yn darparu gwarchodaeth i’r Gymraeg oddi mewn i’r broses yn yr un modd ag y mae Cyfoeth Naturiol Cymru a Cadw yn gwarchod yr amgylchedd a safleoedd hanesyddol.”\nCynhaliwyd y cyfarfod rhwng Dyfodol i’r Iaith a’r Prif Weinidog yn dilyn sylwadau a gyflwynodd y mudiad. Cafwyd trafodaeth adeiladol, ac mae’r Prif Weinidog, yn ôl Dyfodol i’r Iaith, wedi addo ymateb i awgrymiadau manwl y mudiad. Bydd Dyfodol i’r Iaith yn cadw mewn cysylltiad agos â’r Prif Weinidog i ddatrys sut mae rhoi lle i’r Gymraeg mewn deddf sy’n ymwneud â chynllunio.\nCyfeiriodd Carwyn Jones at ei drafodaethau gyda Dyfodol i’r Iaith wrth ymateb i gwestiwn gan Aled Roberts am y bil cynllunio yn ystod sesiwn cwestiynau’r Prif Weinidog ar brynhawn Mawrth, 21ain Hydref. Dywedodd Carwyn Jones bod gan Dyfodol i’r Iaith syniadau diddorol, ond bod rhaid edrych ar beth sy’n ymarferol, ac ailadroddodd eto ei fod yn parhau i drafod gyda’r mudiad.\nCafodd y cofnod ei gyhoeddi yn Cynllunio, Dyfodol, Tai, Y Cynulliad gan Meinir James. Gosod Nod Tudalen i'r ddolen barhaol.


Yr Eidal yn galw ar Ffrainc i dderbyn rhagor o fewnfudwyr – Golwg360\nYr Eidal yn galw ar Ffrainc i dderbyn rhagor o fewnfudwyr\n13 Mehefin 2018 am 13:34\nFfoaduriaid yn Paris, mis Hydref 2016\nLlun: AP / Christophe Ena\nMae’r Eidal wedi galw ar Ffrainc i dderbyn rhagor o fewnfudwyr, ac wedi gofyn am ymddiheuriad gan eu cymydog Ewropeaidd.\nDaw hyn wedi i Ffrainc feirniadu’r Eidal am beidio derbyn llong llawn mewnfudwyr.\nMae yna 629 o fewnfudwyr ar fwrdd yr Aquarius, a bellach mae Sbaen wedi cynnig rhoi lloches iddyn nhw. Mae’r llong yn nyfroedd Malta ar hyn o bryd.\nYn ôl y Gweinidog Cartref, Matteo Salvini, mi ddylai Ffrainc “weithredu yn hytrach na siarad” â derbyn 9,816 o fewnfudwyr.\nMi ymrwymodd Ffrainc i wneud hyn yn 2015 fel rhan o gynllun Ewropeaidd i leddfu pwysau mewnfudo ar y cyfandir.\nDim ond 640 o bobol maen nhw wedi derbyn hyd yma, meddai Matteo Salvini.


Datganiad hawlfraint - Nyth Cymru - nyth.llyw.cymru\nGallwch ddefnyddio ac ailddefnyddio’r wybodaeth sy’n ymddangos ar y wefan hon (ac eithrio logos) yn rhad ac am ddim mewn unrhyw fformat neu gyfrwng, o dan delerau’r Drwydded Llywodraeth Agored.\nMae’r Drwydded Llywodraeth Agored i’w gweld ar wefan Archifau Gwladol (dolen allanol – Saesneg yn unig), neu gallwch ysgrifennu i’r cyfeiriad hwn: Information Policy Team, The National Archives, Kew, London TW9 4DU, neu e-bostio psi@nationalarchives.gsi.gov.uk.\nRhaid ichi atgynhyrchu ein deunydd yn gywir a pheidio â’i ddefnyddio mewn cyd-destun camarweiniol. Os bydd unrhyw un o’r eitemau ar y safle hwn sydd dan hawlfraint y Goron yn cael ei hailgyhoeddi neu ei chopïo ar gyfer pobl eraill, rhaid nodi ffynhonnell y deunydd a chydnabod y statws o ran hawlfraint (er enghraifft, Y Swyddfa Eiddo Deallusol © Hawlfraint y Goron 2015). Rydym yn eich annog hefyd i greu hyperddolenni at y wefan hon.


Absenoldeb Di-dâl | Cyngor Sir Ddinbych\nCartref » Swyddi a gweithwyr » Fy nghyflogaeth » Gwyliau a phresenoldeb » Absenoldeb Di-dâl\nSeibiant gyrfa, caniatâd i fod yn absennol neu gyfnod sabothol\nMae seibiant gyrfa yn gyfnod estynedig o absenoldeb di-dâl o’r gweithle. Fel rheol fe gymerir seibiannau gyrfa i gyrraedd nod personol fel teithio, gwirfoddoli neu ddatblygiad personol. Gellir hefyd eu defnyddio i gymryd amser i ffwrdd i ofalu am ddibynnydd.\nGall gweithwyr cymwys wneud cais am seibiant gyrfa o 3 i 12 mis. Mae’r meini prawf a’r canllawiau ar gyfer gwneud cais ar gael yn y polisi amser o’r gwaith.\nMae rheolau absenoldeb rhiant yn nodi bod absenoldeb rhiant yn berthnasol i blant sydd wedi eu geni ar ôl 15 Rhagfyr 1999, sef y dyddiad y daeth y rheolau i rym.\nOs ydych chi’n ymgymryd â dyletswyddau rheithgor, yn gwasanaethu ar gorff cyhoeddus neu’n ymgymryd â dyletswyddau cyhoeddus, byddwch yn gallu derbyn caniatâd i fod yn absennol gyda thâl. Os ydych chi’n gallu hawlio lwfans colli enillion yna fe ddylech chi lenwi’r ffurflen briodol. Pan fyddwch chi’n derbyn y taliad yn uniongyrchol bydd didyniad yn cael ei wneud o’ch cyflog. Nid yw hyn yn berthnasol i weithwyr sy’n absennol er mwyn mynd i’r llys fel tyst ar gyfer achos sy’n amherthnasol i Gyngor Sir Ddinbych. Mewn achosion o’r fath dylid cymryd gwyliau blynyddol, gweithio oriau hyblyg neu gymryd absenoldeb di-dâl.


Llyfr Caerdydd yn derbyn cydnabyddiaeth am ei ddull “arloesol” ..\nYr Athro Whittle (yr ail o’r dde) yn derbyn y wobr am y Llyfr Archaeolegol Gorau oddi wrth Weinidog Twristiaeth a Threftadaeth y DU, John Penrose AS (ar y dde)\nMae llyfr yn amlinellu techneg dyddio newydd ar gyfer astudio Prydain Neolithig yn fwy cywir wedi cael cydnabyddiaeth yng Ngwobrau Archaeoleg Prydain. Mae Gathering Time gan yr Athro Alasdair Whittle o’r Ysgol Hanes, Archaeoleg a Chrefydd; Frances Healy, sy’n Gymrawd Ymchwil Anrhydeddus yn yr Ysgol; ac Alex Bayliss o English Heritage, wedi ennill categori Llyfr Archaeolegol Gorau y Gwobrau.\nMae’r llyfr yn cyflwyno canlyniadau rhaglen ddyddio bwysig sy’n ailysgrifennu’r cyfnod Neolithig cynnar ym Mhrydain drwy ddyddio caeadleoedd yn fwy cywir – sef mannau adeiladu, gweithio, ymgynnull, cynnal defodau a dyddodiadau.\nCafodd ei ganmol gan y beirniaid am fod yn “wirioneddol arloesol mewn nifer o ffyrdd” ac am fod yn “hynod ddarllenadwy”. “Mae ein llyfr yn cynrychioli wyth mlynedd o waith caled gan dîm helaeth, y mae llawer yn ddyledus iddynt,” dywedodd Alasdair Whittle. “Buom yn cydweithio gyda nifer fawr o gloddwyr a churaduron amgueddfeydd ymroddedig, ac roeddem yn ffodus i gael cymorth ein darlunydd arbenigol, Ian Dennis. Hefyd rydym yn ddiolchgar iawn i’n noddwyr, English Heritage, a Chyngor Ymchwil y Celfyddydau a’r Dyniaethau. Bydd Gathering Time yn helpu dileu ‘cyn’ o cynhanesyddol.”\nRoedd Gathering Time yn un o dri enwebiad o Gaerdydd. Cafodd prosiect sy’n torri tir newydd, Dinas Goll y Lleng - Ymchwil Archaeolegol yng Nghaerllion 2006-11, o dan arweiniad Dr Peter Guest o’r Ysgol, a’r Diwrnod Archaeoleg a gyd-drefnwyd gan Matt Law, sy’n fyfyriwr PhD yng Nghaerdydd, eu henwebu hefyd yng nghatgorïau Darganfyddiad Archaeolegol Gorau a Chyflwyniad Gorau o Archaeoleg yn y Cyfryngau yn ôl eu trefn.\nMae Gwobrau Archaeolegol Prydain yn gyfle i arddangos goreuon archaeoleg y DU ac mae’n ddigwyddiad canolog yn y calendr archaeolegol. Fe’u sefydlwyd ym 1976, ac maen nhw’n cynnwys chwe gwobr erbyn hyn, yn cwmpasu pob agwedd ar archaeoleg yn y DU.\nCafodd gwobrau 2012 eu cyflwyno i’r enillwyr gan Weinidog Twristiaeth a Threftadaeth y DU, John Penrose AS, a chyflwynydd y seremoni oedd Loyd Grossman, Cadeirydd y Gynghrair Treftadaeth.\nDywedodd Dr Mike Heyworth MBE, Cadeirydd Gwobrau Archaeolegol Prydain: “Dylid llongyfarch yr holl enillwyr a’r enwebiadau a gafodd ganmoliaeth uchel. Fel unigolion ac ar y cyd, maen nhw’n dangos natur amrywiol a llewyrchus archaeoleg ledled y DU. Mae’n ddisgyblaeth sydd nid yn unig yn datblygu ein dealltwriaeth o ddynoliaeth, ond hefyd yn ymgysylltu pawb ac mae ganddi’r potensial i wneud cyfraniad sylweddol i’n lles a’n hymdeimlad o gymuned.”


Mae’r FSMA yn rhoi pwerau i’r FCA lunio rheolau sy’n ceisio atal a chanfod gwyngalchu arian mewn cysylltiad â chynnal gweithgareddau a reoleiddir gan unigolion awdurdodedig. Nid yw hyn yn berthnasol i gymdeithas sy’n cyhoeddi cyfranddaliadau y gellir eu codi gan nad yw’n weithgaredd a reoleiddir.\nNid yw Rheoliadau Gwyngalchu Arian 2007 yn berthnasol i gymdeithasau pan fyddant yn cyhoeddi cyfalaf cyfranddaliadau y gellir ei godi (gweler Rheoliad 4). Mae hyn yn cael gwared â’r baich o orfod gwirio pwy yw ymgeiswyr a dilyn gweithdrefnau eraill a osodir gan y rheoliadau hyn. Er hynny, ystyrir bod mesurau syml fel derbyn taliad am gyfranddaliadau cymunedol trwy gyfrif banc yn y Deyrnas Unedig, neu gyfrif cyfatebol, yn unig yn arfer da.\nMae cymdeithasau defnyddwyr sy’n aelodau o Co-operatives UK wedi cytuno ar God Arfer Gorau ar gyfer Cyfalaf Cyfranddaliadau y gellir ei Godi, sy’n golygu bod rhaid iddynt gadarnhau pwy yw unrhyw unigolyn sy’n buddsoddi mwy na £500 trwy fynnu dau fath gwahanol o brawf adnabod, un sy’n profi pwy yw’r unigolyn, ac un arall sy’n profi ble mae’n byw.


Dyma'r Pethau Bach sy'n Gwella Profiad Defnyddiwr! | Martech Zone\nDydd Llun, Awst 6, 2007 Dydd Mawrth, Hydref 4, 2011 Douglas Karr\nHeddiw oedd fy niwrnod cyntaf yn fy swydd newydd fel Cyfarwyddwr Technoleg i gwmni meddalwedd Marchnata ac eFasnach ifanc yma yn Indianapolis, o'r enw Patronpath. Wrth imi adolygu ein meddalwedd heddiw a chynorthwyo gydag integreiddiad newydd, cefais fy nghalonogi gan soffistigedigrwydd y cymhwysiad. Mae ein cais yn integreiddio archebu ar-lein gyda sawl un POS systemau.\nRwy'n edrych ymlaen at weithio gyda'n timau datblygu i ddod â'n Rhyngwyneb Defnyddiwr yn gwbl addasadwy CSS ac, efallai, rhai AJAX. Y newyddion gwych yw mai newidiadau cosmetig yw'r rhain i raddau helaeth na fydd angen eu diberfeddu ac ailadeiladu'r cais. Yn bennaf, credaf y gellir gwella'r cymhwysiad mewn dwy ffordd, yn gyntaf yw'r gallu i addasu rhyngweithiad y cleient a'r ail yw gweithredu rhai 'pethau bach' sylfaenol.\nGan fy mod yn gweithio yn Paypal neithiwr, deuthum o hyd i ddim ond 'peth bach'. Pan fyddwch chi'n trosglwyddo dolenni penodol yn y rhyngwyneb Paypal, mae cyngor offer pylu braf yn ymddangos ac yn pylu pan fyddwch chi'n tynnu allan ohono. Dyma lun:\nYchydig o acenion fel hyn ar feddalwedd sydd wir yn ei gwneud yn well profiad defnyddiwr. Efallai'n fwy trawiadol yw nad oedd y datblygwyr yn Paypal wedi trafferthu 'ailddyfeisio'r olwyn', fe ddaethon nhw o hyd i lyfrgell dda a'i rhoi ar waith.\nByddaf yn edrych am y technegau hyn a thechnegau eraill yn ystod y misoedd nesaf i wella profiad defnyddiwr ein cymwysiadau.\nYchwanegu Cyfryngau i'ch Gwefan yn Hawdd gyda Wimpy Player\nAwst 7, 2007 yn 4: 09 AC\nWOW, doedd gen i ddim syniad bod llyfrgell UI Yahoo yn ffynhonnell agored ac ar Sourceforge ... dyna degan newydd arall y mae'n rhaid i mi chwarae ag ef. 🙂\nYr hyn yr oeddwn i'n meddwl oedd yn brofiad defnyddiwr ychwanegiad hynod o cŵl yn ddiweddar oedd pan wnes i droi drosodd y Beta Gwe-bost Yahoo newydd a chael fy nhiwtorial gweledol hyfryd iawn gyda chynghorion wedi'u halinio â phob eitem gysylltiedig.\nNid wyf yn gwybod a yw'r codio hwn yn rhan o Lyfrgell YUI, ond os ydyw, gallai fod yn beth braf ei ychwanegu ar gyfer eich app e-fasnach.\nAwst 8, 2007 am 7:12 PM\nMae gan Yahoo gasgliad aruthrol o gydrannau UI, Nick. Gwnewch yn siŵr eich bod yn edrych ar eu rheolyddion grid. Yn syml anhygoel. Ac wrth ddarllen eu dogfennaeth a'u cytundebau trwyddedu - mae'r cyfan yno i'w gymryd cyn belled nad ydych chi'n chwilio am gefnogaeth.\nDydw i ddim yn atwrnai, serch hynny ... efallai yr hoffech chi wirio dwbl!


Proffil y cwmni-Taizhou Gangbond adeilad deunydd Co., Ltd\nSefydlwyd TAIZHOU GANGBANG adeilad deunydd CO., LTD. yn 2011. Lleolir ein cwmni y Costal diwydiannol dref, Sanmen, Dinas TaiZhou Zhejiang dalaith, y mae holl adnoddau economaidd arfordir. Nodi prif gynnyrch yn tu allan/tu mewn wedi'i addurno'n ACP, hysbysebu argraffu ACP, A / B dosbarth Fireproof ACP, ACP pren, copr cyfansawdd, cyfansawdd Panel Panel.Steep cyfansawdd titaniwm sinc ac panel Panel cyfansawdd dur di-staen.\nMae ein cwmni yn cwmpasu ardal o fwy na 100 MU a 35000 metr sgwâr o ardal adeiladu gyda ein datblygiad busnes yn parhau i gyflwyno ac amsugno personél technegol offer cynhyrchu uwch rhyngwladol a rheoli profiad o wneud arloesi a mynnu bod y brand, inni ddod yn un o'r cynhyrchwyr sy'n gallu cynhyrchu ACP eang ehangach gyda mesurydd 2 ar ehangaf. Rydym yn ymdrechu i greu GANGBOND brand â diwedd uchel, o ansawdd uchel a gwyrdd yn y meysydd perthnasol adeilad.\nMae ein cwmni mynd ar drywydd ansawdd ISO9001: 2008 system ardystio ac mae ein cynnyrch i gyd wedi mynd heibio ardystio ansawdd CTC gan ganolfan prawf deunydd adeiladu Genedlaethol Tsieina. Mae gennym nifer o dystysgrifau awdurdod fel CE, SGS, PSB, ASTM, BSI a ISO14001:2004.\nAr ôl sawl blwyddyn o ymdrechion, mae ein cwmni wedi sefydlu rhwydwaith gwerthu eang sy'n cwmpasu mwy na 30 thaleithiau Tsieina a gwledydd 150 cario ymlaen arddull ein hunain, byddwn yn parhau i arwain y duedd newydd yn y addurnol adeiladu meysydd deunyddiau sylfaen ar farchnad ddomestig ac ehangu dramor yn y ganrif newydd.


Cwpwrdd Dillad: Sheila ap Harri\nMae Sheila yn ddoctor mewn seicoleg sydd wrth ei bodd hefo brethyn ers yn blentyn ac wedi creu casgliad ohono yn ystod y 70au.\nPam fod brethyn mor bwysig i chi?\nPan dwi’n cau fy llygaid â brethyn yn fy llaw, dwi’n meddwl yn ôl i’r amser pan oeddwn i’n blentyn. Tirlun gorllewin Cymru, glaw man, defaid ar y brynia’, briallu, yr afonydd bach lle o’n i’n chwarae -ma' rywbeth special am frethyn. Fel rhyw fath o dedi. Pwy all ddim ei garu? Yr atgof cyntaf sydd gen i o frethyn cartref yw gweld ffrog yn narlun priodas mam a dad. Roedd mam yn deilwres broffesiynol ac wedi bod yn brentis i gwmni yn Abertawe am dros bum mlynedd cyn iddi briodi, a hi wnaeth y ffrog fendigedig flannel hufen. Welais i byth y ffrog, ond mewn ffordd fe welais i hi achos roedd hi wedi cael ei hailgylchu gan greu bob math o betha’- ffrog fach i’r ddol, pais i fi a’n chwaer Valmai, ffedog dydd Sul. Amser hynny mi fyddai popeth yn cael ei ailgylchu.\nMae hon yn edrych yn gynnes iawn.\nMa' hwn yn special iawn i fi achos mae o wedi ei ailgylchu allan o ffrog briodas fy mam. Roedd honno yn hufen, a dwi wedi llifo’r defnydd yn ddu. Pan es i fel stiwdent i’r Brifysgol a gadael cartref, un o’r petha' roddodd mam i fi oedd hon sy’n ei gwneud hi’n arbennig i mi. Wisgais i hon Nadolig diwethaf dros flows wen o Liberty a throwsus du high waist Donna Karan sydd yn ffasiwn nawr a phâr o sgidie uchel du.\nBe ydy’r dylanwad mwya’ ar eich steil chi?\nFe ffarweliais i â Chymru yn ferch ifanc 23 oed, a chael swydd lawr yng nghornel Kent. Roedd gen i hiraeth mawr am adre, roedd yna ffordd wahanol o fyw a phobol wahanol, felly ‘da chi’n dechra dod yn fwy ymwybodol o'ch hun, o ba fath o berson ydych chi. Pa fath o Gymraes ydych chi? O’n i’n gallu cynllunio dillad ac wedi dwli ar frethyn ers pan o’n i’n groten fach, felly mi ddechreuais i wneud cwpwl o ffrogia'. Drwy’r 80au a’r 90au fe dyfodd y peth ac mi rois i’r enw ‘Celtic Couture a la Branwen ap Harri’ ar y dillad. Yr hyn o’n i’n drio wneud oedd creu rhywbeth modern, dianc o’r traddodiadol a’i wneud yn syml - syml ond yn ffasiynol. Fe es i a’n ffrogiau i mewn i rai o’r boutiques ar Sloane Street a’r King’s Road ac i Fortnum and Mason a Harrods. Roedd ganddyn nhw ddiddordeb mawr ac mi werthais i sawl ffrog. Felly dyna sut ddechreuodd y busnes.\nMa' ’na rywbeth eithaf brenhinol am y ffrog las yma, fel tywysoges.\nGwenllïan ydy enw’r ffrog yma ac mae gan fy chwaer un yr un peth ond mewn lliw gwahanol a Nest ydi enw honno. O’n i’n gwisgo hon i fynd i gael picnics a mynd i wrando ar operas bendigedig ers talwm.\nPa bleser mae’r brethyn neu’r wlanen Gymreig yn ei roi i chi?\nMae e’n bleser dwfn iawn. Un o’r pethau sydd yn rhoi lot o bleser i mi yw gwisgo’r mul sydd gen i o’r enw Gwyno - ei wisgo fe mewn brethyn. Dwi’n rhoi côt amdano ac ambell waith het fach hefyd ac wedyn dwi’n rhoi carriers bob ochor ac yn mynd a fe i’r siop - fi a fe yn mynd.\nMae hon yn ffrog anghyffredin iawn.\nO’n i’n arfer gwisgo hon ambell dro a dwi dal yn ei gwisgo hi o hyd i fynd allan i swper. O’n i’n meddwl fod pawb yn edrych arna i pan o’n i’n cerdded mewn yn hon â sodlau uchel. Dwi’n hoff iawn o’r lliw. Ges i sawl order am y ffrog yma ac fe werthais i hi lawr ar y King’s Road yn un o’r boutiques lle'r oedd Mary Quant yn gwerthu ei dillad.\nMae hon yn un unigryw iawn.\nY syniad tu cefn i hon yw'r bedgown a’r pais o’r wisg draddodiadol Gymreig. Nid yn unig fod y brethyn yn Gymreig ond roedd y syniad yn Gymreig hefyd. Dwi’n credu i mi ei chynllunio hi pan oeddwn i’n gwneud y rhaglen Ikebana i’r BBC ar ddechrau’r 70au. Ikebana yw’r grefft o drefnu blodau a brigau drwy zen Bwdhaeth - mae’n symbolig iawn.\nBe am y clogyn trwm yma?\nMae hon yn reversible. Fe gynlluniodd mam a fi hon gyda’n gilydd. Dwi’n ei gwisgo hi gyda bag mawr, maneg a het fach. Dwi ddim yn meddwl am un darn o ddilledyn wrth gynllunio, ond y look i gyd yn gyfan gwbl - dyna be' dwi’n drio’i wneud.\nYdych chi’n mynd i gadw’r dillad yma i gyd am byth?\nMa' nhw yn mynd i’r Amgueddfa Wlân Genedlaethol sydd yn Dre-fach, Felindre. Mae rhan fwyaf o’r casgliad wedi eu gwneud o frethyn o’n i wedi ei brynu yn felin y Cambria nawr yn yr amgueddfa. Mae petha’ annisgwyl yn digwydd mewn bywyd yn does? Do’n i ddim yn meddwl pan o’n i’n creu’r ffrogia hyn, yn cynllunio a’i gwnïo nhw, y byddan nhw’n mynd nôl adref. Ond nawr wrth gwrs fe alla’i fynd yno i’w gweld nhw unrhyw bryd.


The Monmouthshire Games – Cymraeg – Gweithgareddau Gwyliau MonLife\nGemau Sir Fynwy\nYn dod cyn hir\nMae Gemau Sir Fynwy yn seiliedig ar ddysgu sgiliau newydd, datblygu hyder, cwrdd â phobl newydd ac yn bwysicaf oll cael hwyl drwy chwaraeon. Gyda dros 30 o wahanol chwaraeon, bydd pob diwrnod yn llawn gweithgareddau chwaraeon y gall plant a phobl ifanc 5-11 oed eu mwynhau. Bydd uchafswm o 50 lle’r dydd fesul safle, ni fydd unrhyw leoedd ychwanegol unwaith yn llawn, felly archebwch nawr i osgoi cael eich siomi!\nO £20.50 y plentyn\nI gael rhagor o wybodaeth, gweler ein Cwestiynau Cyffredin\nSut ydw i’n archebu lle i fy mhlentyn ar gyfer Gemau Sir Fynwy?\nI archebu lle ar gyfer Gemau Sir Fynwy mae angen i chi gofrestru eich diddordeb – CLICIWCH YMA\nUnwaith y byddwch wedi cofrestru eich diddordeb bydd y ganolfan hamdden yn cysylltu â chi i drafod pa ddiwrnodau rydych chi’n bwriadu eu harchebu. Yn dilyn y cyswllt o’r ganolfan hamdden bydd angen i chi gwblhau ffurflen ganiatâd a fydd yn cael ei hanfon i’r cyfeiriad e-bost a gyflwynir ar gofrestru buddiant.\nNodwch: rhaid i chi gwblhau’r ffurflen ganiatâd er mwyn i’ch plentyn fynychu’r cynllun, ni chaniateir i blant fynychu’r cynllun oni bai bod ffurflen ganiatâd wedi’i chwblhau.


Gweddi’r Wythnos – Rhys Bebb Jones | Eglwys Bresbyteraidd Cymru\nGweddi’r Wythnos – Rhys Bebb Jones\nby hosting | Apr 5, 2022 | Gweddi'r Wythnos\nEin Tad, trown atat mewn gair o weddi. Dy gariad yw’r rhodd sy’n cyfoethogi ein bywyd – cyflwynwn ein diolch i ti. Sylweddolwn pa mor fregus yw bywyd yn y byd sydd ohoni a pha mor werthfawr yw ein hiechyd. Cymerwn hwynt yn ganiataol a chyfaddefwn nad ydym yn ddigon diolchgar amdanynt.\nMae’n Ddiwrnod Iechyd y Byd ar 7fed Ebrill. Eleni, mae Sefydliad Iechyd y Byd yn tynnu sylw at fyd sy’n parhau i ddioddef yn sgil pandemig y coronafeirws. Mae’n tynnu sylw at blaned sy’n gwegian oherwydd y llygredd sy’n gwenwyno’r ddaear. Mae’n tynnu sylw at effeithiau newid hinsawdd ar draws y byd megis y sychder a’r llifogydd eithafol sydd mor ddinistriol. Maent oll yn achosi’r fath ddioddefaint a marwolaethau.\nEin dymuniad yw bod pawb yn cael byw mewn byd sy’n gyfartal a theg. Gweddïwn am fyd heddychlon sy’n gofalu am bob un. Boed i’n gweithredoedd barhau i wella bywydau yn lleol, yn genedlaethol ac yn rhyngwladol. Diolchwn am Iesu, y Meddyg Da a boed i ni ddilyn ei esiampl, yng ngeiriau emyn cyfarwydd J. T. Job:\nCofia’r byd, O Feddyg da,\ntyrd yn glau, a llwyr iachâ\ncod y bobloedd ar eu traed\nti a’u prynaist drwy dy waed,\nY mae’r balm o ryfedd rin\nac mae yno beraidd win\nyno mae’r Ffisigwr mawr,\na chydgenwch, deulu’r llawr –\nGofynnwn hyn yn enw ein Harglwydd Iesu Grist, Amen.


/ Prif gerrig lliw: Black dileu pob Hidlydd\nGwelsom 15 Black Cylchoedd: 1 - 15\n29307 Neilltuo flaen agored blodau enamel orffen gyda Perlog a troslun Aur Braided Band\nSy'n cynnwys ffordd osgoi arddull, arddangos hwn neilltuo godidog band troslun Aur braided ornately wedi'i gynllunio gyda sglein yn gorffen; Gyda Gwyn yn pearl a blodau enamel yn ddu, gwyn neu binc ar bob pen cynnig cyffyrddiad Daisy a sensitif; Cain a fenywaidd gyda y fodrwy e.. $1.95\n28845 Shinning neilltuo gymwysadwy swyn seren Electroplated aloi Band eang agored yn ôl\nY fodrwy hon yw ffasiwn i fand eang electroplated aloi aur am swyn ychwanegol; N yn cyd-fynd fwyaf â gymwysadwy agored yn ôl; Gwella drwy pedair seren sglein hynod dangling, y fodrwy hon mae siawns berffaith ar gyfer benthyca swyn ac unigoliaeth i eich arddull eclectig. .. $2.75\n11679 Grisial Rhinestone gymwysadwy neilltuo tylluan gyda aloi platiog aur'n deg\nluxe Modern, trwy garedigrwydd y tu hwnt i gemwaith. Rhinestone yn ddu ac yn glir grisial dylluan swyn Mae hyn ffonio rhaid-gael gwneud. Wedi'i saernïo copr-tôn cymysg metel. Amcangyfrif maint: 34 x 21mm. catalog: ffonio technoleg: Rhinestone inlayed maint: 26 x 12mm deunydd:.. $2.69\n11620 Neilltuo dylluan gymwysadwy gyda metel copr tôn grisial clir a Rhinestone ddu\ny tu hwnt i gemwaith ' neilltuo s cynnig dylunio dylluan wedi gorffen gyda grisialau shimmering a rhinestones. Wedi'i saernïo mewn metel cymysg Efydd-tôn gartref. Gymwysadwy. catalog: ffonio technoleg: Rhinestone inlayed maint: 18 x 12mm deunydd: aloi siâp: tylluan pwys.. $1.89\nNeilltuo flaen agored blodau enamel orffen gyda Perlog a troslun Aur Braided Band\nShinning neilltuo gymwysadwy swyn seren Electroplated aloi Band eang agored yn ôl\nGrisial Rhinestone gymwysadwy neilltuo tylluan gyda aloi platiog aur'n deg\nNeilltuo dylluan gymwysadwy gyda metel copr tôn grisial clir a Rhinestone ddu


Tim Penn Proffil - Stepping Stones Cerrig Camu\nAstudiaeth Achos Ymweliad\nDaeth Tim i gysylltiad ag iaith newydd am y tro cyntaf yn ystod ei yrfa fel joci, pan leolwyd ef am flwyddyn yng nghanolfan rasio fyd-enwog Chantilly, i’r gogledd o Baris. Ac yntau wedi cyrraedd Ffrainc yn methu siarad Ffrangeg o gwbl, datblygodd Tim ddealltwriaeth drylwyr o’r iaith (a siaradai yn ddyddiol wrth ei waith) yn ystod y flwyddyn honno. Arweiniodd hyn yn uniongyrchol at swydd mewn Gwerthiant Allforio yng ngogledd Affrica.\nYmhen amser, sefydlodd ei gwmni allforio ei hun, gan weithredu’n fyd-eang – gan gynnwys cynorthwyo nifer o gynhyrchwyr Almaeneg i ddatblygu eu busnesau yn Ffrainc. Mae Tim yn cyfeirio at y profiad hwn fel ymarfer ieithyddol ardderchog, yn enwedig wrth siarad Ffrangeg â chwsmeriaid a nodi cyfarfyddiadau’r archeb mewn Almaeneg ar yr un pryd.\nI ychwanegu grym academaidd i’w sgiliau iaith hunan ddysgedig, astudiodd Tim Ffrangeg yn y Brifysgol Agored, gan radio gyda Diploma mewn Ffrangeg. Yn dilyn hynny astudiodd iaith a diwylliant Ffrainc ymhellach i ennill gradd Prifysgol Agored mewn Astudiaethau Rhyngwladol. Enillodd gymhwyster dysgu gan Brifysgol Cymru (TAR-Tystysgrif Addysg i Raddedigion) a graddiodd o Brifysgol Durham gyda gradd Meistr mewn Gweinyddiaeth Busnes.\nMae Tim wedi cydnabod pwysigrwydd iaith a sgiliau rhyngddiwylliannol i lwyddo mewn busnes erioed, ac wedi’i synnu a’i ddigalonni o glywed bod Cymru’n gweld gostyngiad parhaol yn nifer y disgyblion sy’n dewis astudio Ieithoedd Tramor Modern (ITM) ar gyfer TGAU.\nCafodd foddhad felly o gefnogi’r rhaglen ‘Pencampwyr Ieithoedd Busnes’ gan ddod yn aelod yn 2012, menter sy’n cael ei pharhau yn awr drwy’r cynllun Dyfodol Byd-eang.\nFel rhan o’r rôl hon mae Tim wedi ymweld ag ysgolion ar draws gogledd Cymru, gan rannu llwybr ei yrfa â disgyblion a’u hannog I ystyried o ddifri Ieithoedd Tramor Modern fel rhan o’u dewisiadau pynciau TGAU. Mae adborth disgyblion ar ymweliadau ‘Pencampwyr Ieithoedd Busnes’ yn dangos eu bod yn dal dychymyg y disgyblion, gan eu galluogi I werthfawrogi pwysigrwydd ITM yn y gweithle, ac awgrymu cyfleoedd newydd mewn cyfathrebu amlieithog.\nRoedd Tim yn hynod o falch o gael cydnabyddiaeth am ei waith mewn ysgolion ar draws Cymru, gyda gwobr CILT Cymru am y ‘Newydd-ddyfodiad Gorau’ yn 2012, ac ‘Ymrwymiad Unigol Rhagorol’ yn 2014. Mae ei waith yn y maes hwn yn parhau drwy’r cynllun Dyfodol Byd-eang, ac yn ystod y flwyddyn academaidd ddiwethaf mae Tim wedi ymweld â 112 o ysgolion ar draws Cymru ar ran y 4 Consortiwm yng Nghymru GwE, CSC, EAS ac ERW.\nClick here for Spanish article...\nClick here for German Partner Profile...\n© 2019 Stepping Stones Cerrig Camu | Ebost: info@cerrigcamu.uk | Polisi Preifatrwydd Gwefan | Dyluniwyd gan OaD Design


Uno yn y frwydr i ddiwreiddio planhigyn gwenwynig lloyd jones - walesonline Administrator - Wales Online\nUno yn y frwydr i ddiwreiddio planhigyn gwenwynig lloyd jones\nBOB blwyddyn, ceisir rhoi sylw i'r planhigyn gwenwynig y "Common Ragwort."\nWrth yr enw hwn yr adnbayddir ef orau er fod iddo enw Cymraeg prydferth iawn, Llysiau'r Gingroen.\nMae'n anhygoel sut y gall planhigyn ag enw mor ardderchog fod mor beryglus i anifeiliaid. Efallai fod ganddo rinweddau cudd sydd eto heb eu darganfod.\nDiddorol oedd clywed ei fod wedi cael ei fewnforio o'r Amerig am ei fod yn flodyn melyn, lliwgar ac wedi ei blannu i harddu ochrau'r rheilffyrdd. Eleni rhoddir sylw iddo'n gynharach yn y flwyddyn nag arfer oherwydd fod yna gynnydd yn nifer yr anifeiliaid, ceffylau yn bennaf, sy'n marw trwy iddynt fwyta'r planhigyn gwenwynig yma. Llynedd, bu farw 600 o geffylau, naill ai trwy ei fwyta wrth bori, neu mewn byrnau mawr neu fach.\nDywedodd arbenigwr o Brifysgol Milfeddygol Lerpwl y gall fod cymaint â dwy fil o geffylau farw o'r afiechyd gan nad yw'r sumtomau yn eglur bob amser.\nGall y salwch amrywio o anifail i anifail. Mewn rhai achosion gall gymryd blwyddyn neu ragor i'r sumtomau ddangos, ac erbyn hynny gall fod yn rhy hwyr.\nMae yna lawer o geffylau wedi marw heb i neb ddeall mai'r ragwort fu'n gyfrifol am y farwolaeth. Gall yr anifail ddioddef marwolaeth araf a chreulon.\nRhestrir y ragwort fel planhigyn niweidiol o dan ddeddf chwyn 1959. Golyga hyn na ddylid gadael iddo gael llonydd i dyfu. Ofnir fod y ddeddf yn rhy agored gan nad yw'n cynnwys pawb sydd yn berchen neu â gofal am dir.\nO ganlyniad, mae'r ymgyrch a gychwynwyd gan Gymdeithas Ceffylau Prydain bum mlynedd yn ôl, "Root out Ragwort" wedi cyrraedd y Senedd. Mae'r mesur aelod preifat wedi derbyn ail ddarlleniad ac mae'n amlwg fod y Llywodraeth o blaid gwelliannau gan fod y mesur yn effeithio'r sefydliadau tu allan i awdurdod DEFRA.\nYn ôl yr arwyddion, gellir rhagweld na fydd yna wrthwynebiadau i'r mesur.\nMantais yw adnabod y planhigyn wrth iddo ddechrau tyfu er mwyn cael ei wared. Mae'n amlwg mewn glaswellt yr adeg yma o'r flwyddyn. Mae'n fwy amlwg mewn hen dir ac yn hoffi ei le ar fin y ffordd, yn enwedig os bydd y ffordd wedi cael ei lledu neu ei hunioni, neu'r ddaear wedi ei darfu. Rhaid cael ei wared cyn iddo hadu. Gellir ei chwistrellu pan yn ifanc neu ei dynnu o'r gwraidd a'i losgi.\nDeallir y gall un Llysieuyn y Gingroen gynhyrchu rhwng 150,000 a 250,000 o hadau mewn blwyddyn. Mae'r hadau yn ysgafn, medrant gael eu cario gan y gwynt am ddeng milltir. Hawdd deall sut mae'n medru cynyddu mor gyflym.\nFfaith arall sydd wedi dod i'r amlwg yn ddiweddar yw y gall Llysiau'r Gingroen gyda'i flodyn melyn, fod yn atyniad i'r gwenyn ac o ganlyniad, roi blas cas ar y mêl.\nAnogir pawb i uno yn y frwydr i ddiwreiddio planhigyn gwenwynig y Ragwort sy'n achosi cymaint o farwolaethau araf a chreulon ymysg anifeiliaid.


"Rhedeg am fy mywyd" - BBC Cymru Fyw\n"Rhedeg am fy mywyd"\ndisgrifiad o’r llunRussell Williams\nAg yntau ond yn 29 oed cafodd un dyn o Aberteifi sioc fwyaf ei fywyd. Roedd Russell Williams wedi cael trawiad ar y galon. Ers y digwyddiad hwnnw bron i ddeng mlynedd yn ôl, mae e'n rhedeg chwe diwrnod yr wythnos, ac yn cael blas ar gymryd rhan mewn ambell i driathlon. Mae'n rhannu ei stori gyda Cymru Fyw.\n"Doedd dim rhybudd blaenllaw, fe ddaeth y trawiad fel sioc llwyr. I ddechrau, roeddwn i'n teimlo fel fy mod wedi tynnu cyhyr yn fy ysgwydd, ac yna aeth pethau'n waeth.\n"Yn sydyn iawn, roedd e'n teimlo fel pe bai rhywun yn sefyll ar fy mrest, ac yn araf bach, yn tynnu'r aer i gyd mas o fy ysgyfaint," meddai Russell Williams, wrth gofio nôl i'r digwyddiad ym mis Tachwedd 2008.\nYn dad i Lowri, wyth oed ac Efan, sy'n ddyflwydd, mae ail-fyw'r trawiad yn anodd i'r gŵr 38 oed.\nOnd mae'n ddiolchgar o'r bobl o'i gwmpas ar y pryd, oherwydd roedd rhai ohonyn nhw wedi adnabod yr arwyddion.\n"Daeth hi'n amlwg i'r rheiny oedd o fy nghwmpas fy mod i'n cael trawiad wedi i fi sôn bod gen i boen yn saethu i lawr fy mraich, a dechreuodd dau o fy mysedd i blycio.\n"Os na fyddai rhywun wedi fy ngorfodi i eistedd, bydden i wedi disgyn yn y fan a'r lle," meddai Russell Williams, wrth gofio yn ôl i fis Tachwedd 2008.\nDaeth yr Ymatebwyr Cyntaf yn sydyn iawn, ac adnabod yr arwyddion, a chafodd fynd i'r ysbyty'n syth.\n"Ro'n i yn yr ysbyty am bythefnos, ac erbyn hyn mae gen i ddau stent yn y brif wythïen tu ôl fy nghalon. Er nad oedd yna achos i fy nhrawiad, bu farw fy nhad-cu yn ifanc ar ôl cael trawiad ar y galon anferth, felly mae'n rhedeg yn y teulu," meddai.\nffynhonnell y llun, Russell Williams\ndisgrifiad o’r llunRussell a'i deulu\nCyn cael y trawiad, roedd Russell Williams yn byw bywyd normal o ddydd i ddydd, yn gweithio ac yn mwynhau bywyd, meddai.\n"Doedd y trawiad ddim yn wake up call yn syth ond unwaith aeth pethau nôl i normal, a phan ddechreuais i weithio eto, wnaeth rhywbeth glicio, ac yn sydyn iawn roedd edrych ar ôl fy nghorff yn flaenoriaeth."\nErbyn hyn mae e wedi cymryd rhan mewn saith marathon, yn cynnwys Marathon Eryri dair gwaith, a nifer o ddigwyddiadau bach eraill wnaeth ei helpu i gyflawni'r rasys mwy heriol.\n"Fy mhrif gyflawniad oedd cwblhau Ironman Wales yn Ninbych y Pysgod y llynedd, mewn 13 awr a 59 munud. Nofio am 2.4 milltir, beicio am 112 milltir a marathon 26.2 milltir.\n"Ar y gweill eleni mae cyflawni dau Ironman arall, a Marathon Eryri am y pedwerydd tro!" meddai.\nRoedd Russell wedi penderfynu yn fuan iawn wedi'r trawiad nad oedd e am ddal yn ôl mewn bywyd, ac mae'r awydd i lwyddo yn ei gario.\n"Ar ôl y trawiad, ro'n i'n isel - er nad oeddwn i'n ei gydnabod ar y pryd. Wrth edrych yn ôl, ro'n i'n grac ac yn rhwystredig am gyfnod hir.\n"Roedd gorfod cymryd pedair tabled y dydd am weddill fy mywyd yn anodd i ddygymod ag e."\nAr y pryd hefyd, roedd ei wraig yn disgwyl eu plentyn cyntaf, felly roedd hynny'n ffactor i geisio brwydro, meddai.\n"Roedd hi'n benderfyniad hawdd i ddechrau rhedeg, ac mae'n rhaid i bawb fod yn ofalus, trawiad ar y galon neu beidio.\n"Roedd fy noctor yn hapus, a digwydd bod mae e yn yr un clwb rhedeg a fi. Dwi wastad yn holi os ddylai cyflymder fy nghalon fod mor uchel wrth redeg, ac mae e jest yn chwerthin ac yn dweud ei fod yn hollol iawn, ac yn profi fy mod i'n dal i fod yn fyw!"\ndisgrifiad o’r llunMae Russell yn ceisio ysbrydoli eraill i edrych ar ôl eu cyrff\nMynd fel y gwynt\nWrth ymarfer corff a rhedeg chwe diwrnod yr wythnos, mae Russell Williams yn benderfynol o ddal ati, a dangos i'w galon pwy yw'r bos.\n"Sa i'n poeni o gwbl erbyn hyn am gael trawiad arall. Mae e'n debygol o ddigwydd, ond yn llai tebygol erbyn hyn nawr fy mod i ar gyffuriau ataliol a bod gen i galon gryfach.\n"Un peth wnes i ddysgu o'r trawiad yw, beth bynnag a ddaw, fe ddaw. Dwi methu rheoli os ydw i'n mynd i gael trawiad arall, felly man y man brwydro 'mlaen, a gweld be' ddaw!"\nErbyn hyn, mae e wedi ysgogi ei wraig, Tracy, i redeg hefyd, a hithau wedi cyflawni dau hanner marathon, ac mae ganddi fwy ar y gweill.\n"Dwi'n teimlo hefyd fy mod i'n dangos i fy mhlant fod ymarfer corff a bod yn actif yn beth normal mewn bywyd, a gobeithio y byddan nhw'n cadw'n heini heb orfod meddwl o flaen llaw am wneud."\nDyw rhedeg ddim yn hawdd i neb i ddechrau, meddai, ond yn enwedig i rywun sydd wedi dioddef o drawiad y galon.\nOnd mae cyngor Russell Williams yn un syml.\n"Jyst gwnewch e. Mae'n well i chi ddechrau rhedeg yn araf, camau bach. Ond jyst gwnewch e!"


Milltir Rithiol Ir Teulu Casnewydd - Run 4 Wales (R4W)\nBETH AM GADW’N HEINI YN YR AWYR AGORED YN YSTOD Y GWANWYN HWN!\nEr ein bod yn siomedig na allwn ni redeg gyda’n gilydd yng Nghasnewydd y gwanwyn hwn (mae’r digwyddiad wedi cael ei ohirio tan fis Hydref 2021 oherwydd y pandemig), rydyn ni’n teimlo’n gyffrous dros ben fod ras rithiol Milltir i’r Teulu yn cael ei chynnal. Bydd hyn yn hwb ac yn ysgogiad i blant ac oedolion gadw’n heini yn yr awyr agored y gwanwyn hwn.\nBydd y rheini sy’n cymryd rhan yn gallu lawrlwytho taflenni gweithgareddau, a fydd yn eu hysgogi i gymryd rhan mewn nifer o weithgareddau i baratoi ar gyfer rhedeg milltir rywbryd yn ystod mis Mai. Gallwch redeg eich milltir ar unrhyw gwrs, o unrhyw leoliad awyr agored drwy gydol y mis.\nBydd pawb sy’n gorffen yn cael medal Milltir i’r Teulu yn y post, a bydd eu henwau’n cael eu cynnwys ar y bwrdd canlyniadau swyddogol.


Pwy sy’n elwa o’r banciau bwyd? | POBL CAERDYDD | #PoblCaerdydd\nactores adloniant adnewyddu Adolygiadau agoriadau Alex Salmond Arced y Stryd Fawr Archif arddangosfa arian cyhoeddus Arthur Machen ballet barddoniaeth Bessemer Road blas Brwydro Brychan Llyr Bwyd Eidalaidd Cadeirlan LLandaf Calamity Jane Canolfan arddio Blooms Canolfan mileniwm Cymru Canolfan y Mileniwm Cardiff Lions Rfc Carwyn Jones Celf Celfyddydau Cerddoriaeth acwstig Cerddoriaeth Byd Chapter Cit Seiclo Cronfa Glyndwr Cwpan y Byd 2013 rygbi'r gynghrair Cyfrifiad cymuned Cynnal a Chadw Cŵn Dawn French dicter drama Dyfodol dylanwadau Ffrinj Gaeaf gwerin Gwesty'r Angel Gwnïo Gwyl Swn hiwmor Hunaniaeth Iaith Gymraeg John Rea Leighton Andrews Llaneirwg Llenyddiaeth Llwybr Llaethog Lookout Cafe Mabinogi Made in Roath Mentora Mewn Cymeriad Motorpoint Natur Neuadd Hoddinott Neuadd y Ddinas Norwich One mile bakery Perfformiadau byw Pilates Pisces Plaid Cymru plant newydd anedig pobl ddi-gartref Pop Up Porter's Prifysgol pwysau rhyfel Ruth Mclees Sant Teilo Sbaeneg sector preifat Sefydliad y Glowyr Coed Duon sidydd Sinema sioeau plant Soundcloud Sustrans Cymru swyddi sêr ddewiniaeth talent Theatr Iolo Trafnidiaeth Y Bae Y Lolfa Ymgyrch TAG ymgyrchu Yr Eglwys Newydd Yr Ods ysgol Pen y Garth\nPwy sy’n elwa o’r banciau bwyd?\nBum yn nofio yn ddiweddar, yn Bluestone (Sir Benfro).\nMae’n bwll nofio braf – a gan fy mod yn 82 mlwydd oed, rwy’n hoff iawn o’r ‘lazy river’ sydd yn eich galluogi i ‘nofio’ heb lawer o ymdrech.\nOnd y tro hwn, roedd problem. Roedd y pwll yn weddol llawn – a pheth anodd oedd mynd heibio’r dorf o ‘nofwyr’ yn yr afon. Ar fy mhumed taith o’i amgylch, sylweddolais bod fy mhroblem yn deillio nid yn unig o’r nifer o ymwelwyr – ond hefyd o’r ffaith fod gymaint ohonynt yn….ahem….eithaf tew.\nPan oeddwn yn dysgu nofio, ym maddonau Guilford Crescent (trysor a gollwyd, diolch i ddiffyg gweledigaeth yr awdurdod lleol ar y pryd) roedd fy nghyd-ddisgyblion, fel finnau, yn denau. Fe fyddai unrhyw blentyn mwy…umm…tew, mor amlwg ac anghyffredin a nudist yn seiat Capel Salem.\nErbyn heddiw, fodd bynnag, mae trigolion y Deyrnas Unedig yn…errrr…mynd yn dewach nag erioed.\nDyma ddywedir gan ein Cynulliad:\n“Overweight (sic) and obesity in children represent serious public health problems in Wales. The rates of childhood obesity in Wales are the highest in the UK, with about 35 per cent of children (under 16 years old) being overweight or obese in 2011.”\nMae’r rhesymau, o bosib, yn amlwg. Mwy o brydau parod (yn llawn siwgr); mwy o ddiodydd megis J2O, Lucozade Sport a Red Bull (yn llawn siwgr); mwy o burgers (yn llawn braster) – a mwy o eistedd am oriau yn syllu ar berfeddion iPad.\nA hefyd, wrth gwrs, mae bwyd yn rhatach heddiw nag a fuodd erioed. Edrychwch ar hwn, yn Newsweek: http://bit.ly/1xOYx1c\n“Food in the rich world is now cheaper than at any time in human history. It is cheaper in Europe than anywhere else, apart from the United States. Broadly, we in western Europe spend about half what we did, in terms of overall expenditure, on food compared with 30 years ago.”\nPam, felly, fod gennym gymaint o fanciau bwyd ar hyd a lled y Deyrnas Unedig? Wel, dyma un theori….\nMae yna hen ddywediad ‘If you build it, they will come’ (wele’r ffilm, Field of Dreams, er enghraifft). Felly, os agorir banc bwyd sy’n cynnig bwyd am ddim, faint o syndod fydd e os aiff pobl yno, i ofyn am fwyd?\nAc, os oes modd cael bwyd am ddim, faint o demptasiwn fydd blaenoriaethu pleserau eraill bywyd, megis fags, booze, mobeil, Sky ac…ahem…ychydig o Red Leb, yn hytrach na llenwi troli mewn archfarchnad bendigedig, megis Lidl neu Aldi, sydd heddiw yn cynnig blodfresych am 39c a phwys o gaws am £1.99. Defnyddiwch hanner y caws, ‘chydig o laeth, blawd a menyn – a dyna chi bryd o fwyd i bedwar am £2.00. (Os gallwch godi oddi ar y soffa, diffodd Bargain Hunt a dod o hyd i’ch cegin).\nAc, wrth son am blodfresych, mae’n bryderus gweld mor afiach yw’r bwydydd a ddosberthir gan y banciau bwyd. Dyma rhestr siopa banc bwyd Caerdydd:http://bit.ly/1cKl2NV\nMae’n cynnwys eitemau megis “instant mash, sponge pudding, custard, sugar, biscuits, sweets (for children), chocolate and jam”. Tybed a oes agenda cudd gan y rheini sy’n trefnu hyn oll, i leihau bil lles y Deyrnas Unedig, drwy sicrhau trawiad y galon i bob un o’u cwsmeriaid?\nYn y cyfamser, wrth gwrs, dyma gyfle bendigedig i’r hunan-gyfiawn deimlo’n dda iawn, iawn am eu hunain, drwy gyfrannu eitemau i’w banc bwyd lleol. Tocyn i’r nefoedd, fel petai.\nAc, wrth gwrs, y trump card yw rhoi cyfle i bawb i ymosod ar y Llywodraeth (wele, er enghraifft, Jeremy Paxman a’i gwestiwn gyntaf i David Cameron yn ystod y cyntaf o’r dadleuon teledu cyn yr etholiad cyffredinol). [Bias alert: rwy’n siwr y gall unrhyw lywodraeth wynebu ‘weaponisation’ o’r banciau bwyd].\nA dyma, rwy’n meddwl, yw fy mhroblem gyda banciau bwyd. Nid yn unig bod yr epidemic o dewdra a phris isel bwyd yn gwneud yr angen am eu bodolaeth yn amheus – ond eu bod hefyd yn cynnig cyfle arall i fagu diffyg gonestrwydd ym myd gwleidyddol y Deyrnas Unedig. Maent yn ateb problem nad sydd wir yn bodoli tra’n rhoi cyfle i wleidyddion a’r ‘chattering classes’ i gyfeiro atynt fel ‘tystiolaeth o lywodraeth sy’n methu’. Mae’n wleidyddiaeth afiach.\nFelly, wrth wrando ar ein gwleidyddion cofiwch, da chi, yr hyn a ddywedwyd gan Lenin: ‘We can and must write in a language which sows among the masses hate, revulsion and scorn toward those who disagree with us.’\nOnd fy mhrif broblem yw, unwaith eto, y diffyg sylw i’r ‘squeezed middle classes’, gan gynnwys trigolion Radur sydd wedi dioddef yn ofnadwy yn ystod y cyfnod o lymder. Mae’n hen bryd i ni dderbyn ychydig o gymorth.\nDyma alw, felly, ar ddarllenwyr Pobl Caerdydd i sefydlu:\na) banc diesel: fe fydd gorfod llenwi’r S-Type pob pythefnos yn ei wneud yn anodd iawn i mi fforddio fy city break ym Mharis yn ystod 2015.\nb) banc gwin Bordeaux: mae pris hwn wedi codi’n aruthrol yn ddiweddar ac mae ‘na beryg y bydd rhaid i mi droi at gwinoedd megis Blue Nun.\nc) banc sigars: mae Montecristio Double Edmundos bellach yn costio £480 am 25 sigar. Oes angen dweud mwy?\nFelly, cofiwch amdanaf, os gwelwch yn dda. A byddwch hael.\nGadael Ymateb i Tyllgoed Diddymu ymateb\nTyllgoed yn dweud:\n22/04/2015 am 21:20\nSut gall rhywun fod mor haerllug, mor ignorant, mor dwp? Yn fy swydd fel gweithiwr cymdeithasol rwy’n ymweld a chartrefi ble mae’r waliau’n llifo gan law, ble does dim ffenestri, dim gwelyau, dim celfi. Pobl y bread-line yw rhain. Dim pobl Bluestone, dim pobl Sky, dim pobl dew chwaith. Pobl sy’n llwgu. Yn ein dinas ni.\nMae’n warthus bod Pobl Caerdydd yn rhoi llwyfan i rywun sy’n meddwl ei fod yn ddoniol ymosod ar y gwannaf yn ein cymdeithas. Ni fyddaf yn darllen y wefan hon eto oni cheir ymddiheuriad diamwys gan y golygydd yn ymbellhau ei hun oddi wrth yr haerllugrwydd hwn. Byddaf yn annog eraill i wneud yr un modd.\nEr gwybodaeth rydym wedi rhoi cyfle i Tyllgoed ysgrifennu darn am ei phrofiad hi yn y ddinas ac ymateb i’r darn yma. Pobl Caerdydd.


O Frongoch i’r Lingos (Cymraeg) – SteCymru14's Smiley Faces\nJanuary 20, 2016 January 21, 2016 SteCymru14\nO Frongoch i’r Lingos (Cymraeg)\nGellir disgrifio’r hanes tu ôl i’r caethion Gwyddelig yn Frongoch mewn dwy ffordd; sef ofnadwy a chalonogol – ofnadwy oherwydd triniaeth y Gwyddelod dewrion gan eu dalwyr Prydeinig a chalonogol oherwydd hanes y Cymry fu’n gweithio yn y safle ar adegau’n rhoi ‘chwaneg o fara ac o sigarennau i’w cefndryd Celtaidd.\nCofir y safle heddiw yn y pentref cysglyd hwnnw gan blac mewn tair iaith sy’n rhoi dipyn bach o wybodaeth am y gwersyll.\nGweld hwn ‘roedd y tro cyntaf i mi ddod ar draws y Wyddeleg yng Nghymru ers i mi wneud fy nghwrs yn y brifysgol yn Aberystwyth. Bu dysgu’r Wyddeleg trwy gyfrwng y Gymraeg yn heriol ac yn syfrdanol ond ‘roeddwn wastad yn poeni ymhle y cawn gyfle i ymarfer ac i ddefnyddio fy sgiliau ieithyddol newydd. I minnau, bu’n siom enfawr y ces i’r cyfle oherwydd digwyddiad mor drist ar dir y Cymry.\nNid oedd tan ar ôl cwpl o flynyddoedd yn ddiweddarach y des ar draws Duolingo. Mae Duolingo yn rhaglen sy’n rhad ac am ddim ac sydd ar gael ar lwyth o lwyfannau gwahanol. Mae’r rhaglen yn annog defnyddwyr i ddysgu’r iaith/ieithoedd y dewisant gan ddefnyddio, yn fy marn i, technegau effeithiol iawn.\nErs ymuno â thua 1.5 miliwn o ddefnyddwyr eraill sy’n dysgu’r Wyddeleg yn unig, mae sgiliau yn yr iaith honno wedi gwella’n sylweddol. Ni fedraf aros i ymweld â chadarnleoedd y Wyddeleg cyn bo hir i ymarfer ymhellach – yn ogystal â thrïo ambell i ymadrodd ar strydoedd Dulyn ac yn y blaen.\nGyda rhan fwyaf o’m llwyddiant yn y Wyddeleg yn dod trwy Duolingo, ‘roeddwn i’n awyddus iawn i sicrhau cafodd dysgwyr y Gymraeg yr un cyfleoedd. Ers diwedd 2015, mae wedi bod yn bleser bod yn rhan bychan o grŵp bychan sydd wrthi’n creu cwrs yn y Gymraeg. Gyda bach o lwc, erbyn i chi ddarllen hyn bydd y cwrs Cymraeg ar gael yn fyd-eang er mwyn i bawb ddysgu dipyn bach mwy am iaith y nefoedd.\nAllwn hefyd annog i siaradwyr rhugl y Gymraeg drïo’r cwrs a rhoi adborth am unrhyw wallau gramadegol neu dafodieithol y dewch ar eu traws? Gobeithiwn caiff pob tafodiaith eu cynnwys o’r cychwyn cyntaf ond gwerthfawrogwn gymorth gan bawb er mwyn sicrhau bod y cwrs yn iawn i ddefnyddwyr.\nErs cwblhau’r cwrs Gwyddeleg ar Duolingo a bod yn rhan o’r tîm anhygoel sy’n cynhyrchu’r cwrs yn y Gymraeg, mae brwdfrydedd arnaf i barhau â’r ymgyrch o sicrhau bod lle i bob iaith Geltaidd ar y rhaglen lwyddiannus hon. Hoffwn yn y dyfodol agos fynd at arweinwyr Duolingo a chynnig fy amser i greu gyrsiau yn y Gernyweg, y Fanaweg, Gaeleg yr Alban a’r Llydaweg. Pe bai diddordeb gan unrhyw un i’m cynorthwyo gyda’r prosiectau hyn, a fyddech gystal â chysylltu â mi trwy Drydar; @SteCymru14. Neu gallech anfon unrhyw gyfatebiaeth at Gadeirydd y Gangen Gymreig y Gynghrair Geltaidd.\nPrevious PostO Frongoch i’r Lingos (English)Next PostO Frongoch i’r Lingos (Gaeilge)\n2 thoughts on “O Frongoch i’r Lingos (Cymraeg)”\nPingback: O Frongoch i’r Lingos (English) | SteCymru14's Smiley Faces\nPingback: O Frongoch i’r Lingos (Gaeilge) | SteCymru14's Smiley Faces


Ffeithlenni dysgu a'r farchnad lafur | LLYW.CYMRU\nMae arwyddion bod twf economaidd yng Nghymru wedi bod yn llai grymus nag yn y DU yn gyffredinol, gydag allbwn cynhyrchu ac adeiladu yn ddisymud neu'n gostwng ychydig yn ystod 2003.\nDim ond 79% o gyfartaledd y DU yw'r GVA1 y pen yng Nghymru, ond mae'n amrywio'n sylweddol rhwng rhanbarthau. Yn y Gorllewin a'r Cymoedd, mae GVA y pen yn ddwy ran o dair o gyfartaledd y DU tra bod y De a'r Dwyrain yn debyg iawn i weddill y DU. Yn y Gogledd, mae GVA y pen yn amrywio o 53% o gyfartaledd y DU yn Ynys Môn i 94% yn Sir y Fflint a Wrecsam. Efallai fod y bwlch ffyniant rhwng y Gogledd Ddwyrain a'r Gogledd Orllewin wedi lleihau ychydig yn y blynyddoedd diwethaf. Fodd bynnag, ymddengys bod hyn yn sgil dirywiad cymharol yn sefyllfa'r Gogledd Ddwyrain yn hytrach na bod ardal Amcan Un y Gogledd Orllewin wedi dal i fyny.\nTaflen ffeithiau Canolbarth Cymru , Saesneg yn unig, math o ffeil: PDF, maint ffeil: 211 KB\nTaflen ffeithiau Gogledd Cymru , Saesneg yn unig, math o ffeil: PDF, maint ffeil: 188 KB\nTaflen ffeithiau De-ddwyrain Cymru , Saesneg yn unig, math o ffeil: PDF, maint ffeil: 215 KB\nTaflen ffeithiau De-orllewin Cymru , Saesneg yn unig, math o ffeil: PDF, maint ffeil: 213 KB


Ar gyfer Ymchwilwyr, Prosiect Treth Eiddo Tiriog - Geofumadas\nAr gyfer Ymchwilwyr, Prosiect Treth Eiddo Tiriog\nHydref, 2011 stentiau\nGalwad am Ddethol Ymchwilwyr\nMae'r Rhaglen ar gyfer America Ladin a'r Caribî yn cyhoeddi'r broses ddethol ar gyfer ymchwilwyr sydd â diddordeb mewn cymryd rhan mewn astudiaeth ar systemau treth eiddo tiriog yn America Ladin. Mae'r prosiect yn ceisio casglu a systemateiddio data ariannol, cyfreithiol a gweinyddol ar y dreth eiddo, mewn awdurdodaethau gwahanol wledydd y rhanbarth gyda'r bwriad o ledaenu gwybodaeth a pharatoi dangosyddion perfformiad ar briodoleddau nodedig, megis cadastre, arfarniadau, casglu a casgliad, ymhlith eraill.\n1 Casglu data yn awdurdodaethau 10 i 15 yn eich gwlad ar y dreth eiddo, gan gynnwys data ariannol; deddfwriaeth sylfaenol; math o benderfynu a gweinyddu'r dreth; a data cyffredinol ar y gwledydd a'r awdurdodaethau a ddewiswyd. Defnyddir y data i ddiweddaru'r ffeiliau sydd ar gael yn yr adrannau “Mynediad Data” a “Dangosyddion” sydd ar gael yn:\n2 Adolygwch yr holiadur a ddefnyddir ar gyfer casglu data, gan gynnwys cynnig ffurflen symlach sy'n briodol i'ch gwlad. Mae holiaduron a ddefnyddir ar hyn o bryd ar gael yn:\n3 Cymryd rhan mewn gweithdy wyneb yn wyneb yn ninas Porto Alegre, Brasil. Bydd y gweithdy yn cael ei gynnal yn ystod penwythnos (i'w gyhoeddi), ddiwedd mis Tachwedd neu ganol mis Rhagfyr mae'n debyg.\n4. Cymryd rhan mewn gweithdy rhithwir 2 ddiwrnod, a fydd yn cael ei gynnal ym mis Mawrth 2012 (yr union ddyddiad i'w ddiffinio maes o law). Bydd y gweithdy hwn hefyd yn cael ei gynnal dros benwythnos.\n5 Paratoi adroddiadau unigol a grŵp sy'n gysylltiedig â'r tasgau cyflenwol canlynol a fydd yn cael eu perfformio yn ystod y gweithdai.\nGwerthusiad beirniadol o'r dull ymchwil, offerynnau a ddefnyddiwyd yn yr arolwg, dull lledaenu data ymchwil, strategaethau i ddenu cyfranwyr a chydweithwyr.\nSystemateiddio ffynonellau data yn eich gwlad.\nAdolygiad cyffredinol o ddata a gyhoeddwyd am eich gwlad / awdurdodaethau ar wefan Lincoln.\nNodi termau newydd 10 ar gyfer yr eirfa, dolenni gwe 10 am eich gwlad a chyhoeddiadau 10 sy'n berthnasol ym maes trethiant eiddo tiriog.\nCyfraniad yn natblygiad a templed (tabl cryno) ar y dreth eiddo i'w defnyddio mewn cymariaethau rhyngwladol.\nCyfraniad wrth strwythuro adroddiadau treth yn y dyfodol.\nBydd y dewis o gyfranogwyr i'w cyflogi yn y prosiect yn seiliedig ar y dogfennau a'r wybodaeth ganlynol, y dylid anfon atynt ptla@lincolninst.edu cyn 12 Tachwedd o 2011:\nCrynhowyd Curriculum vitae (CV) (uchafswm o daflenni 2), gan gynnwys data ar eich galwedigaeth gyfredol a'ch perthynas â phwnc treth eiddo.\nSylw ar uchafswm o dudalennau 3 ar y sefyllfa a / neu faterion beirniadol ar y dreth eiddo yn eich gwlad.\nLlythyr cyfeirio gan weithiwr proffesiynol yr ydych wedi gweithio gydag ef, gan gynnwys cyfeiriad e-bost a rhif ffôn i gysylltu â chi.\nDangosol yw'r awdurdodaethau y byddech chi'n eu hystyried yn ddichonadwy ac yn gynrychioliadol o'ch gwlad, gan nodi cyfeiriadau ar y ffynonellau data lle byddwch chi'n dod o hyd i'r wybodaeth economaidd-gymdeithasol a'r ystadegau treth sy'n berthnasol i'r prosiect hwn.\nOs cewch eich dewis:\nIawndal - UD $ 9,200. Yn ogystal, bydd Sefydliad Lincoln yn talu costau cludo, llety a phrydau bwyd sy'n gysylltiedig â'r gweithdy wyneb yn wyneb.\nCyfnod Contract - Tachwedd 2011 i Mai 2012.\nAm gwestiynau ac eglurhad, ysgrifennwch at ptla@lincolninst.edu.\nGallwch hefyd ddilyn galwadau tebyg ar Facebook a Twitter.\nPost blaenorol«Blaenorol Gwybodion Google Street View\nPost nesaf Pynciau annhechnegol iawn y Gyngres Arolwg Tirnesaf »